
Сорупан! 
(О) Любомир Цонев, 1995 
О Димитър Стоянов - ДИМО, 
оформление на поредицата, 
художник на корицата, 1995 
С) Ивайло Иванчев, художник 
на илюстрациите, 1995 


Драги читателю! 


Обръщам се към теб, ти, който скоро ще се впуснеш в това вълнуващо 
приключение. Макар и мислено, на теб ти предстоят безброй опасни и 
неочаквани ходове, със също тъй неочакван край. Потопиш ли се веднъж в 
играта, ти ще приемеш облика и преживяванията на главния герой. Кръвта 
ти ще пулсира по-буйно във вените и дъхът ти ще замира. 
Ще усетиш пленителния и романтичен полъх на риска и триумфа, на 
загубата, страха и дори на смъртта. Всяка преодоляна опасност ще ти носи 
облекчение и още по-голям стремеж да доведеш борбата до победен край. 
С една дума, ще изживееш тръпката на един, колкото измислен, толкова и 
реален свят. Ще следваш напрегнатия ход на събития, които може би 
някога и някъде са се случили, а сега предстоят и на теб! 
Но, да не губим време! Нека победят силата, куража и желязната воля! А 
на загубилите..! Загубата понякога също е неизбежна. Точно, както в 
живота. Ако се случи, приеми я спокойно и хладнокръвно! Да умреш, да 
губиш с достойнство е също такова изкуство, като и да печелиш! 

Това е! А сега, напред! 


На страница 118 се намира РЕЧНИК НА МОРСКИТЕ ТЕРМИНИ, 
който ще ви улесни по време на играта. 

Зад огромните филтрови стъкла иарува жаркото слънце на Флорида. На 
югоизток се долавя смарагденото сияние на Мексиканския залив, а 
соленият му дъх се усеща и тук, в кабинета въпреки работещия климатик. 
Летният сезон е в разгара си и улиците и плажовете на Палм Бийч са 
заляти от пъстроцветни тълпи - туристи и летуващи. Но в този момент 
всичко това е далеч от твоето съзнание. Въпреки удобният фотьойл от 
абанос и антилопска кожа. в който си се разположил, се чувстваш 
притеснен и скован. 

Иззад огромното бюро пред теб те фиксират две студени зелени очи. 
Наблюдават те с внимателния и преценяващ поглед на питон, готов да 
глътне жалката, трепереща плячка. Усещаш как по гърба ти пробягват 
хладни тръпки. Ръката ти, държаща чашата с дайкири, току-що поднесено 
от секретарката, е спокойна, но това ти коства огромно усилие. 

- Приятелю! Поканих ви тук, за да ви направя едно делово предложение. 
Разполагам само с десет минути, затова ще бъда пределно кратък и точен. 
Гласът на дребното, плешиво човече зад бюрото, е остър и студен, както и 
очите му. Машинално, по навик, отчитащ ирландския му акцент, който го 
дистанцира още повече от тед. 

- За мене е чест да приема поканата Ви, мистър Донован! - вежливо 
отговаряш ти с пресъхнало гърло и скован глас. - Готов съм да Ви 
изслушам! 

По бледите тесни устни на най-богатия човек в щата, пробягва лека 
усмивка, но очите му остават все така ледено презрителни. 

- Естествено, че ще бъдеш готов, младежо! Всеки глупак в този град, в това 
число губернатора и кмета, разбира се, е готов да приеме тази покана. Да 
не говорим пък за хора като теб, които са се издънили и май няма какво 
повече да губят! 

Усещаш как в теб се надига обида и глух гняв. Какво, по дяволите, си 
въобразява този... Но в същия миг всемогъщият Донован вдига 
повелително ръка... 

- Знам, знам! Вече си кръвно обиден. Нормално! Но в този град всички са 
обидени, момчето ми. Когато дойдох.тук преди трийсет години, аз също 
бях обиден на целия жалък, мизерен свят. Естествено бях без пукнат цент в 
джоба си, както впрочем си и ти сега. Затова слушай внимателно, какво ще 
направиш за мен! 

Оставяш чашата и решително се изправяш. 

- Защо сте толкова убеден, че ще направя, каквото и да било за Вас, сър? 

- Ще направиш, момчето ми! Ще направиш! - острият глас отсреща, е 
спокоен и почти безразличен. - Губиш ми ценно време, но явно трябва да 
ти напомня, някои скръбни за теб факти. Ти си разорен напълно. Жалката 
ти канторка е отдавна запечатана. Дължим на многоуважаемия дон 
Естебан почти двайсет хиляди долара от наеми и режийни. Предполагам 
познаваш дон Естебан и хората му. Спипат ли те, а това неминуемо ще 


стане, драгоценното ти тяло ще нахрани рибите в залива. Естествено, в 
разфасован вид! А, за малко щях да забравя! Симпатягите от данъчния 
отдел също горят от желание да те видят. Случайно знам, че и там дължиш 
около двайсет бона. Естествено, те са мили момчета и не ходят с бръсначи 
в джобовете, но това няма да им попречи, да те тикнат с радост в щатския 
пандиз. И в двата случая ти остават броени дни. Е, да продължавам ли с 
бляскавите ти перспективи, или да говорим по същество? Време за отговор 
- три минути! Чакам! 

Седиш във фотьойла и усещаш как противна пот се стича на струйки по 
гърба ти. Проклетият вампир отсреща спокойно си играе с масивна златна 
запалка, наблюдавайки те ехидно и самоуверено. За жалост старата 
пиявица знае отговора и не бърза. Ги също знаеш, че всичко това е истина 
и изход няма. Действително ти остават броени дни и глутницата е вече по 
петите ти. 

- Времето изтече! - острият, противен глас те изтръгва от мрачния унес, в 
който си изпаднал. 

Да, изход няма! Изпитваш желание да запрагиш чашата в лицето му, но не 
го правиш, а само леко въздъхваш. 

- Добре! - кимваш с досада. - Какво трябва да направя? 

- Браво, умнико! - гласът отсреща е все така спокоен и самоуверен. - Най- 
после схвана играта. Всъщност и за миг не съм се съмнявал! 

Уилям Донован става от креслото си и се изправя до огромния, матов 
прозорец. Ръцете му продължават да си играят със златната заплака. 

- Това, което ще чуеш и видиш отсега нататък, трябва да остане в пълна 
тайна. Разбра ли ме? 

Известно време той се взира в теб, но понеже ти мълчиш, продължава. 

- Снощи, яхтата на компанията, „Аугуста" е потънала при неясни 
обстоятелства в Бермудски води. В двайсет и един часа, местно време е 
отплавала от порт Насау и е поела курс към Флорида. Била е с трима души 
на борда. За последен път е била забелязана на две мили югоизточно от 
остров Нинос, на тридесет мили от Насау. Свидетели няма, затова можем 
само да гадаем какво се е случило. Постарах се засега тяхната полиция и 
брегова служба да стоят настрана. Не искам да си пъхат носовете в нашите 
работи. Дотук всичко ясно ли е? Ти кимваш с глава и Донован отново сяда 
на мястото си, скръствайки ръце пред гърдите си. 

- На борда имаше касетка с документи, които в никакъв случай не трябва 
да попаднат в чужди ръце! Повтарям в никакъв! Затова искам веднага да 
заминеш на мястото и да я извадиш! Полетът ти до Насау е след час, 
билетът е резервиран. На летището ще те чака наш човек с твоята снимка. 
Наели сме вече катер, който ще те отведе до острова. Оборудван е с ехолот 
и портативен магнитометър, смятам че ще ти влязат в работа. На борда ще 
намериш пълно водолазно снаряжение и малък компресор за зареждане на 
бутилките. Няма да влизате в никакви контакти и ще пазите пълно 


радиомълчание. Ако попаднете на рибари или на бреговата охрана - ловите 
марлин! Впрочем човекът ти е инструктиран и знае какво да прави. Щом 
намериш касетката, връщате се в Насау и ти се прибираш с първия 
самолет! Справиш ли се успешно, тук ще те очаква скромен чек за 
петстотин хиляди долара. Смятам, че това ще реши всичките ти проблеми. 
Освен това ще се постарая оная надута колумбийска въшка Естебан, да те 
забрави завинаги и да не ти досажда. Дотук всичко ясно ли е? 

Зелените студени зеници отново изпитателно се впиват в теб. Неприятната 
пот все така се стича по гърба ти, а в главата ти се въртят куп неприятни 
мисли и лоши предчувствия. Напълно ти е ясно че изборът е направен и 
една гигантска невидима машина вече е задвижена и нищо не може да я 
спре. 

- Имам само два въпроса, сър! Първо, защо се спряхте именно на мен? С 
тези пари можехте да наемете цяла армия от водолази и кораби. 

Уилям Донован мълчи известно време, впил поглед в добре подрязаните си 
нокти, след това вдига поглед. 

- Там е работата, момко, че не искам никакви армии. Никакви тълпи от 
зяпачи с големи уста, които после да раздрънкат по цялото крайбрежие 
какво са правили за добрия стар Донован. Един човек е по-незабележим, не 
се набива на очи за разлика от десет или двадесет тъпанара. И второ, спрях 
се на те0, защото имаш опит в тия неща, аи никога не си работил за мен. 

- Откъде сте сигурен в това, сър? Та Вие изобщо не ме познавате! 

По лицето на дребосъка зад бюрото пробягва хладна усмивка. 

- О, не се безпокой, умнико! Познавам те много по-добре отколкото 
предполагаш. Преди десет години си служил във военноморските сили и 
си обучаван за подводен командос в базата Пасадена. Мога да изброя 
имената на всичките ти командири и отличията, които си получавал. Да 
продължавам ли? Не, сър! - действително нямаше нужда да продължава. 
Явно тази хиена винаги изпипва нещата и играе на твърдо. Въздъхваш 
леко и ставаш от мястото си. 

- Последен въпрос, сър. Какво ще стане, ако не открия тази касетка? 
Новият работодател не отговаря веднага. Погледът му небрежно се плъзга 
по огромното бюро, след това се приковава върху тед. 

- По-добре я открий, умнико! Другото няма да е здравословно за теб, бъди 
уверен! По-добре я открий! А сега тръгвай! Отбий се при секретаря ми, той 
ще ти даде билета и джобни пари. Когато си готов, позвъни му, ще ти 
изпрати кола, да те вземе. На добър час, умнико! 


1. 


Форщевенът на „Корморан" бодро пори водите на пролива. В ранното утро 
цари пълен щил и атлазенозелените води са тихи и спокойни. Изтягаш се 
на шезлонга върху кърмата и наблюдаваш с удоволствие разпенената 
струя, проточила се след катера. „Корморан" е сто футов риболовен бот с 
поолющен, но все още здрав и устойчив корпус. Двата мощни двигателя 
„Айвън Джонсън" го тласкат напред със скорост тридесет възела - отлична 
дори и за крайсерски катер, като ли за риболовен. Порфирио, твоят 
помощник и водач, управлява щурвала, водейки уверено бота в дълбоките 
проломи между рифовете. Той е около тридесетгодишен метис с къдрава 
коса и бронзов загар. Винаги е в добро настроение, поне откакто сте 
заедно. В момента си подсвирква някаква самда, но воят на двигателите го 
заглушава. 

Готвиш се да задремеш, когато дочуваш гласа му. 

- Островът, сеньор! 

Ставаш и бързо се оглеждаш. Откъм левия борд на около петстотин метра 
забелязваш малък каменист остров. Това е Нинос, чиито хаотично 
струпани скали се издигат едва на петнадесет-двадесет фута над водата. 
Откъм наветрената му северна страна гърми мощен прибой и изпълва 
въздуха над него с облаци от солен, воден прах. 

В това време Порфирио изключва двигателите и задейства шпила на 
малката котва. 

- Някъде тук е потънала „Аугуста", сеньор - и посочва тихите, спокойни 
води, южно от острова. - Ще търсим ли с приборите? 

Оглежда замислено морската повърхност. Водата е чиста и прозрачна, а до 
кораловото дъно са не повече от двадесет-тридесет 

Ако решиш да включите ехолота и магнитометъра, премини на 54, а 
ако не искаш да губиш време и да се потопиш веднага, премини на 9. 


2. 


Опитваш рязко да се обърнеш и да насочиш пиропалката срещу 
неизвестната опасност зад теб. При това движение бутилките на акваланга 
се удрят с глух кънтящ звук в тавана на пещерата. Нервите ти са опънати 
до краен предел, а кръвта лудо пулсира в слепоочията. Протягаш 
инстинктивно оръжието напред, но в този миг, то е изтръгнато от ръцете 
ти. Едновременно с това усещаш как нещо студено и лигаво се обвива 
около краката ти, като стоманен обръч Едва тогава забелязваш сред 
подводния мрак две големи фосфоресциращи очи. Октопод! В тъмнината 
не можеш да определиш размерите, но съдейки по силата на пипалата му, 
разбираш, че е огромен. Попаднал си право в леговището на подводния 
сатана! 

Той бавно, но неумолимо те притегля към себе си щракайки с отровния, 
папагалски клюн. Нямаш изход и трябва да приемеш двубоя. Измъкваш 
дългия водолазен нож и нанасяш удари по пипалото, което стиска краката 
ти. След няколко замаха то е прерязано и гърчейки се като змия, потъва 
дъното на пещерата. Но веднага ново сграбчва ръката ти, която държи 
ножа и впива вендузи в нея. Мяташ се отчаяно, а потта залива тялото ти 
под неопрена, въпреки подводния студ. Ново пипало шари по бутилките на 
акваланга, мъчейки се да ги изтръгне от гърба ти. С последно отчаяно 
усилие лявата ти ръка напипва прожектора, закачен на кръста и го 
включва. Сноп силна, магнезиева светлина залива тялото на чудовището и 
го заслепява за миг. 

Това те спасява и предрешава изхода на двубоя Пипалата те пускат и 
конвулсивно се свиват. Ти си свободен, но знаеш че след секунда звярът 
ще се нахвърли отново. Трескаво се оглеждаш и забелязваш палката, 
лежаща на метър под теб върху скална издатина С отчаяно салто я 
достигаш и сграбчваш. Точно навреме, тъй като октоподът, съвзел се от 
светлинния шок, отново връхлита с протегнати пипала. С мощен удар на 
плавниците се оттласкваш напред и го посрещаш забивайки палката с 
взрива междуочите му. Детонацията го разтърсва и отхвърля назад към 
мрачното дъно на пещерата. Отдъхваш облекчено и бързо се понасяш към 
изхода, тъй като въздуха в „Мистрала" ти вече е на привършване. 
Премини на 18. 


З. 


Южният субтропичен мрак вече е обгърнал пристанището на Насау, когато 
пристигате. Привързвате катера на северния рибарски кей между 
множество лодки, шхуни и баркаси. Вечерният въздух е напоен с аромат 
на магнолии и пържена риба. Пристанището е пълно с туристи, яхтмени и 
местни рибари, които се смеят, спорят и търгуват на разни езици. Долитат 
мелодии на самба, ча-ча и местни индиански напеви, а над тях се носи 
ритмичното и монотонно думкане на маракаси. 

Порфирио има малко бунгало в южната чат на града. Предлага ти, да те 
закара дотам със стария си, очукан „Форд", който дреме като уморено муле 
под една лампа в края на кея. След кратък размисъл обаче, решаваш да 
спиш на борда на „Корморан". Крадците в Насау са част от южната 
екзотика на Бермуда, а катерът е натъпкан с апаратура. След като решавате 
да потеглите рано сутринта, преди изгрев слънце, Порфирио си тръгва 
метнал през рамо стар рибарски сак. Запалваш цигара и опрян на леера на 
кърмата, оглеждаш гъмжилото по кея. 

Помощникът ти е стигнал до пикапа и се гласи да се намести в кабината, 
когато избухва скандал. Двама пияни, явно пристанищни бараби, се лепват 
за него. Изглежда, му искат пари. До слуха ти достигат пиянските им 


викове. Единият от тях, хваща Порфирио за яката на ризата, но метисът му 
стоварва едно дясно кроше и го просва на земята. Вторият също се 
нахвърля и започва бой. Разтревожен, забелязваш, че откъм хангарите към 
тях тичат още двама мургави здравеняци, които нямат вид на пияни. 

Явно човекът ти е в опасност, затова скачаш на кея и хукваш към 
полесражението. Отдавна не си правил такъв луд спринт и когато 
достигаш мястото, целият си облян в пот. Тъкмо навреме, защото метисът 
е хванат от двамата, а третия, як като бик, стоварва юмруците си в стомаха 
и корема му. Без да спираш, в движение, забиваш два жестоки удара в 
бъбреците му. Биячът залита напред, издавайки нечленоразделен рев, но се 
задържа на крака и тромаво се обръща. Нямаш време за любезности и с 
отскок го изритваш в брадата. Горилата с глух удар се блъсва в пикапа и с 
подбелени очи бавно рухва на земята. Но другите двама бързо се 
окопитват, пускат Порфирио и се нахвърлят върху теб. В ръцете им 
изщракват автоматични ножове. Остриетата, бързи и коварни, като 
нападащи разярени кобри, свистят във въздуха около теб. Пазейки се от 
тях бързо отскачаш встрани и назад, дебнейки удобния момент. 
Положението ти е крайно опасно, но нямаш време дори за уплаха. Улисани 
в кървавата игра и тримата забравяте твоя помощник, който обаче е дошъл 
на себе си. Неочаквано сакът му се стоварва с пълна сила върху главата на 
единия от тях. Той изпуска ножа и с грухтене се свлича на колене. 
Вторият, по-опасният за секунда отклонява вниманието си и ти използваш 
веднага това. 

Правиш светкавично кълбо към краката му. Острието прорязва въздуха на 
сантиметри над гърба ти, но това е всичко. Десният ти крак се забива в 
слабините, а левия в стомаха му. Разнася се болезнен вой. Битката е 
приключена! 

Премини на единайсет - 11. 


4. 


Заобикаляте хангара и се прикривате в сянката му. Бързо се добирате до 
желязната плъзгаща се врата. Тя е леко открехната, затова без никакъв 
шум, прониквате в огромното хале. 

Сред мрака смътно се различават бали и камари от сандъци. В дъното 
забелязваш малка стаичка, явно кантората на собственика. От прозорчето и 
се процежда слаба светлина. Провирайки се между балите, двамата с 
Порфирио, внимателно се промъквате към нея. Когато стигате до нея, 
надникваш предпазливо през стъклото. Върху старо, олющено бюро свети 
настолна лампа. Зад него върху плетен, люлеещ се стол, се е отпуснало 
едно дебело туловище, облечено в бял панамен костюм. Жълтото 
подпухнало лице е овенчано от огромни бакембарди и дълги посивели 


мустаци. Между дебелите му устни дими огромна хаванска пура и изпълва 
въздуха с тежък отвратителен дим. 


Човекът рови в някакво куфарче пред себе си. Порфирио също надниква и 
кимва утвърдително - да, това е той, Гонзалес. 

Наоколо цари все така мрак и пустота. Решаваш да действаш. Отваряш със 
силен шут вратата, която отлита с трясък и влизаш в стаята. Португалецът 
подскача изненадан на стола, а пурата пада от устата му. В малките му 
свински очички се чете изненада и страх. Той бързо се дръпва назад и 
вдига двете си ръце. 

- Не стреляйте, сеньор! Нямам никакви пари у себе си! 

Въпреки рискованата си постъпка, те напушва смях. Ето че те взеха и за 
обикновен пристанищен крадец. Пристъпваш напред и притваряш вратата 
с крак. 

А сега премини на 22. 


5. 


Миг преди чудовището да отхапе крака ти, с трескава бързина измъкваш 
един заряд от пояса си и го запращаш в широко отворената уста. Акулата, 
водена от инстинкта, веднага го захапва, изщраквайки с острите си 
конични зъби. Този път неутолимият и глад я подвежда. 
Следва мигновена експлозия и устата и е разкъсана. Тя бясно замахва с 
опашка и обвита от кървав облак се стрелва покрай теб. 


Отдалечава се на десетина метра и за твой ужас отново се завръща. Ранена 
е болезнено, но не и смъртоносно. От неподвижните й мъртвешки очи 
извира злоба и решимост да те довърши. 

Премини на 51. 


6. 


Повече от половин час се гмуркаш, с маска и шнорхел около корпуса на 
„Корморан", търсейки магнитна или пластична мина. Не откриваш нищо и 
посинял от студ, се прехвърляш през ниския бордов парапет. С болезнено 
пъшкане и сумтене, Порфирио се рови из трюма. Бързо навличаш дебел, 
вълнен пуловер и с тракащи зъби се присъединяваш към него. 

Още половин час преминава в пълзене из най-потайните кътчета на бота, 
но няма резултати. Изглежда, че „Корморан” е чист и безопасен. 

Вече си готов да запалиш двигателите и да напуснеш коварния тъмен кей. 

- Хайде, приятел! Отдай въжето и вдигай котва! 

С бързи заучени движения, Порфирио, извършва операцията. Запалваш 
двигателите и го изчакваш да вдигне котвата и да я намести в клюза. 
Метисът работи бързо и скоро малкият стоманен трирог се издига от 
тъмните застояли води. Даваш реверсът напред и отделяш катера от пирса. 
Порфирио е клекнал на носа и се суети около шпила и котвата. Ненадейно 
скача и надава вик. В ръката му има нещо. Гасиш двигателите и изскачаш 
на предната палуба. Помощникът ти разглежда малко калъпче, меко и 
податливо като пластелин. В средата му е забита здраво черна пластмасова 
кутийка, с размерите на копче за балтон. Един поглед ти е достатъчен, за 
да разбереш какво държи бермудеца. 

Премини на 20. 


7. 


С изранено от ударите в крайбрежните скали тяло, пълзиш като гущер, в 
хаоса от каменни блокове. Изтощен си до крайност, а главата ти е още 
замаяна, от борбата с прибоя и дългите лигави водорасли. 

Виждаш, как от кърмата на яхтата спускат малка моторница и в нея се 
качват четирима души. В ръцете си държат къси черни предмети, по всяка 
вероятност картечни пистолети. Всеки момент ще поемат по петите ти. 
Отчаян, трескаво обмисляш следващия си ход. Порфирио и „Корморан" са 
някъде в заливчетата отвъд острова. Можеш да опиташ да го прекосиш и 
след това с плуване да се добереш до катера. Но това ще ти коства 
неимоверни усилия, а ти и така си вече изтощен. Другият вариант е да се 
притаиш сред скалите и да се опиташ да завладееш моторницата, когато 
преследвачите се отдалечат. Ако, разбира се, не оставят някого на пост. 
Какво ще предприемеш? Ако избереш първият вариант, премини на 49. 
Ако обаче решиш да продължиш двубоя, отиди на 40. 


8. 


Скоро се озоваваш до левия, подветрен борд на яхтата. Той се издига на 
около два метра над водата и без въже или стълба, не би могъл да се 
покатериш. Заобикаляш я откъм кърмата и там прочиташ името й „Оушън 
Лайтинг". Регистрирана е в пристанище Плимут. 

На борда все още не се мярка никои, а от вътрешността й не долитат 
никакви звуци. Продължаваш да плуваш предпазливо и скоро си до десния 
борд. С облекчение съзираш тясна въжена стълба, спусната от бака в 
предната й част. Вече си премръзнал, въпреки неопреновия костюм, и 
затова не губиш повече време. Бързо доплуваш до нея и започваш да се 
изкачваш. Плавниците и тежките бутилки на акваланга ти пречат ужасно и 
когато най-после прехвърляш парапета целия плуваш в пот. Бързо сваляш 
водолазното снаряжение и се ослушваш. Около теб продължава да витае 
пълна тишина. 

Усещаш как те обзема чувство на тревога и заставаш нащрек. Вече 
съжаляваш, че си се качил на тайнствения борд, но вече си тук и е късно за 
отстъпление. Измъкваш водолазния нож и бавно се прокрадваш към 
предната надстройка. Вратата на люка е отворена, а вътре цари 
заплашителен сумрак. 

Премини на 23. 


9. 


Краката ти спокойно работят с плавниците и те плъзгат към кораловата 
гора под теб. Старият, но солиден „Мистрал” на гърба ти работи точно и 
безотказно. Дълбокомерът на лявата ти китка отчита тридесет метра 
дълбочина, когато достигаш дъното и се понасяш над него. Вече си се 
потопил в тропическото очарование на пъстроцветните корали и полипи. 
Поради дълбочината преобладава зеленият и тъмносин цвят, но това не 
намалява феерията. На места кораловият риф се издига стръмно нагоре, а 
някъде пропада, откривайки малки каньони в каменистото дъно. 

Между варовиковите образования пълзят тъмночервени морски звезди и 
цели пълчиша от краби и раци-отшелници. Колонии от отровни актинии, 
хищно са разперили пипалца очаквайки поредната заблудена плячка. Пред 
маската ти бързо се стрелват като пъстри облачета ята от риби-хирурзи и 
изчезват между кораловите клонки. Внимателно заобикаляш отровните 
бодли на няколко морски таралежа и продължаваш да се рееш в синята 
безтегловност. Видимостта е отлична, но от потъналата яхта няма и следа. 
Дъното плавно се спусна надолу и неочаквано достигаш ръба на рифа. 
Отвесните му склонове постепенно се губят в плътната, зелена омара на 
бездната. 

Усещаш как ти се завива свят, а адреналинът в кръвта ти бързо се покачва. 
Може би останките на „Аугуста" са там, някъде долу, върху безмълвния 
пясъчен грунд. За миг те обзема колебание. Накъде да продължиш? 

Ако решиш да се спуснеш надолу и да изследваш дълбините, премини 
на 37. Но ако не искаш да рискуваш прибързано и да се върнеш на 
катера, отиди на 25. 


10. 


Бавно се издигаш към повърхността, като се прикриваш в сянката на 
подводната скала. Пясъчните акули стават все по-дръзки и се въртят като 
глутница вълци край теб. Налага се да чукаш с водолазния нож по 
кислородните бутилки и рязко да изпускаш въздушни мехури, за да ги 
държиш на разстояние. 

Въпреки тези подводни трикове, броят и нахалството им растат. Зад бързо 
стрелкащите се тела забелязваш и една огромна синя акула. Хищницата 
бавно и величествено се задава откъм дълбоките, открити води. Засега е 
спокойна и се държи на разстояние от теб. Със свита душа започваш да 
разбираш, че си сбъркал, поемайки веднага към повърхността. 

В този миг една от пясъчните акули се нахвърля решително върху теб. 
Това вече не е проучване, а истинска атака, която винаги може да се окаже 
фатална. Мускулите и нервите ти се напрягат докрай, докато изчакваш 
връхлитащото торпедовидно тяло. 

Мобилизираи се и премини на 44. 


11. 


Помагаш на Порфирио да се закрепи на крака и двамата бързо отстъпвате 
към „Корморан". Лицето му е разбито и е обляно в кръв, а лявото око 
напълно затворено. 

- Това беше скроено, амиго! Капан! - фъфли с разбита уста спътникът ти и 
изплюва един зъб. - Някой е по следите ни! 

- Иаз мисля така - мрачно отговаряш ти, докато се прехвърляте на борда. - 
Намирисва ми на предателство! 

Секунди преди да запалиш двигателите, те пронизва още едно съмнение. 
Дали всичко не е било номер, за да би отдалечат от катера. Мравки 
полазват по гърба ти. Замръзваш с ръка върху пусковото устройство в 
мъчително колебание. Но нападателите могат да се върнат, затова трябва 
да действаш бързо. 

Ако решиш да не губите време за проверка, премини на 50. 

Другият вариант е, да огледате щателно корпуса и двигателя. 

Тогава отиваш на 6. 


12. 


Издебваш момента и рязко свиваш стомашните мускули. Тялото ти описва 
дъга, а десният ти крак се забива в гръкляна на горилата. Това е точен и 
безмилостен удар, на който никое живо същество не може да устои. За 
секунда биячът замръзва с изцъклен поглед и смазана трахея. След това 
рухва по очи, с широко отворена уста, борейки се за глътка въздух. Не 
успява дори да извика, тъй като гласните струни са също парализирани. Не 
му оставяш никакъв шанс и тъй като се гърчи в агония на пода на каютата, 
ти му нанасяш повторно удар. Този път кракът ти се стоварва в основата на 
черепа, точно под лявото му ухо. Чува се силно изпращяване, тялото му се 
свива в предсмъртна конвулсия и се отпуска. 

Сега надеждата ти е в тежкото мачете на кръста му. Ръцете ти са вързани 
на гърба и това може да се окаже фатално. Секундите летят с дяволска 
бързина и всеки момент някой от останалите главорези, може да се появи! 
Бързо премини на 17. 


13. 


Трескаво обмисляш, какво да предприемеш. Гонзалес с пъшкане се 
намества зад волана и пали двигателя. Всеки момент ще потегли, а ти си 
без кола. Не ти остава нищо друго, освен да престъпиш закона. Нареждаш 
на Порфирио да те чака на „Корморан" и бързо хукваш покрай редицата от 
джипове, пикапи и камиончета. Първите две коли се оказват заключени, но 


накрая се вмъкваш в кабината на един мръсен очукан „Форд". Изтръгваш 
бързо кабелите на контактния ключ и ги съединяваш. 

Двигателят започва прегракнало да вие, но не запалва. В това време колата 
на португалеца потегля и бавно се изгубва към края на кея. Ругаейки, 
продължаваш отчаяно да въртиш стартера, но резултатът е все същия. Едва 
тогава проумяваш, че резервоарът на раздрънкания пикап е празен. 

В същия момент дочуваш дизеловия мотор на яхтата, която също напуска 
пристанищните води. Обзема те безсилна ярост и има защо! Току-що 
изтърва и двете следи и нишката се прекъсна. Сега всичко трябва 
дазапочне отначало. 

Отчаян преминаваш на 19. 


14. 


Бързо се връщаш на катера и събуждаш Порфирио. Обясняваш му 
накратко ситуацията и плана си. Той бързо се разсънва и поклаща глава. 

- Не си търси белята, амиго! Ония са двама и ако те спипат, ще ти разпорят 
търбуха, като на херинга! 

Но ти вече намъкваш неопреновия костюм и закачаш колана с оловните 
тежести и големият водолазен нож. Потупваш го по рамото и се усмихваш. 
- Нищо не се знае, приятелю! Може пък те да се окажат херингите! 

В погледът на Порфирио се чете съмнение, но все пак ти помага да 
наместиш ремъците на акваланга върху гърба ти. Проверяваш автомат- 
регулатора и налягането в бутилките. След това надяваш плавниците и 
вземаш палката против акули и прожектора. 

Двамата се изправяте до ниския борд на „Корморан" и си стисвате ръцете. 

- Размисли още веднъж, амиго! - прави последен опит да те върне 
бермудеца. - Това си е чисто безумие! 

Усмихваш му се през маската и прекрачваш парапета. 

- По-весело, приятелю! Помоли се на твоя Сан Бернадито, той е печен в 
подводните далавери. Е, тръгвам, адиос! 

Махваш му за последен път с ръка и се премяташ през борда. 

Зареди се с кураж и търпение и премини на 42. 


15. 


Около полунощ внезапно се събуждаш. В каютата цари пълен мрак, а 
нощното море все така ритмично е плиска в борда на „Корморан". 
Порфирио спи на кърмата върху надуваем дюшек, хъркайки шумно. Но 
сега е тихо и ти решаваш да излезеш на палубата и да изпушиш една 
цигара. 


Надигаш се от койката и скачаш на пода. Разнася се силен плясък и ти се 
озоваваш до колене във вода. Изненадата е пълна. Едва сега откриваш, че 
катерът има силен крен назад, към кърмата. Завива ти се свят и те пронизва 
остра тревога. Какво става, по дяволите. Вие потъвате! 

Опипом намираш ключа за осветлението и го натискаш, но лампата не 
светва. Значи акумулаторите са излезли от строя, или са им помогнали да 
излезнат. Тревогата ти прераства в паника. Блъскайки се в тъмнината и 
шляпайки из прииждащата вода, хукваш към палубата. 

Бързо премини на 32. 


16. 


Наближава полунощ и с Порфирио се готвите да се откажете от 
наблюдението. Точно в този момент пред склада спира тъмнозелен джип. 
Двама слизат от него и хлътват в хангара, а шофьорът остава в колата. 
След пет минути те се появяват заедно с един дебелак, изтупан в бял 
панамен костюм, бомбе и димяща ура в устата. 

Метисът те побутва и кимва с глава. Ти и сам се досещаш, че това е онзи 
португалски мошеник - Гонзалес. В това време двамата се качват в джипа, 
а дебелото конте в белия си „Плимут" и потеглят. И четиримата имат 
мутри на изпечени негодници, които не се спират пред нищо. Интуицията 
ти подсказва, че са свързани с изчезването на „Аугуста" и в момента си 
напипал добра следа. Сега задачата ви е да не ги изтървете. 

Затова премини на 34. 


17. 


Успяваш да седнеш на пода и извивайки отчаяно тялото си, да ги 
промушиш под теб. Но сега следва по-трудното. Свиваш докрай краката си 
в коленете и сгърчен напред, като бебе в утробата, се напъваш, да 
пренесеш вързаните си ръце под тях. Ставите ти пукат болезнено, а потта 
се лее на ручеи по изтерзаното ти тяло. Мяташ се отчаяно, с поглед 
прикован към стълбите. От палубата долитат гласове и всеки момент някой 
може да довтаса тук, за да види какво става. След последно отчаяно 
движение, ръцете ти най-после преминават и са вече отпред. За секунда 
поемаш дълбоко дъх и с отскок се изправяш на крака. Бързо измъкваш 
мачетето и с два удара прерязваш въжето на краката си. След това стисваш 
с тях тежката масивна дръжка и блестящото острие освобождава и ръцете 
ти. Най-после си отдъхваш. 

- Росито, по дяволите! Молитви ли четеш долу? Домъквай оня по-бързо! - 
долита в това време гласът на шефа им. 


След кратко усилие отваряш малкия илюминатор в стената на каютата и се 
провираш през него. В това време по стълбичката откъм палубата 
затрополяват нови стъпки. Поемаш дълбоко въздух и се гмурващ във 
водата, колкото се може по-тихо. Крайбрежните скали на острова са на 
около двеста метра и ти поемаш натам, плувайки под вода. Зад себе си 
дочуваш приглушени от кея викове и изстрели. След петдесетина метра 
изплуваш за глътка въздух, но веднага проехтява нова стрелба. Няколко 
куршума се забиват със съскане около теб. Гмурваш се отново и 
продължаваш да гребеш. Големият скалист остров е близо и прибоят му 
вече гърми пред теб. 

Премини на 7. 


18. 


До повърхността ти остават десетина метра, когато автоматът спира да 
подава въздух. Борбата в студените дълбини е продължила прекалено 
дълго и е изчерпала кислорода докрай. Дробовете ти се гърчат в мъчителен 
спазъм, а пред очите ти притъмнява. Въпреки това волята за живот 
продължава да движи краката ти и да те тласка нагоре. 

Когато изскачаш над водата, вече си полу-удавник. Дишаш с широко 
отворена уста. Мъглата пред очите ти бавно се разсейва и най-после 
можеш да се огледаш. Явно някакво подводно течение те е отнесло от 
„Корморан" и сега ще ти се наложи да поплуваш. Капнал си, а празният 
акваланг тегне на гърба ти и те увлича надолу. Откачаш колана с оловните 
тежести и го пускаш да потъне. След това се отправяш с плуване към 


няколкото малки островчета, зад които предполагаш, че е катерът. 
Продължаваш бавно и упорито - на 31. 


Обзет от тези мрачни мисли, без 
да се оглеждаш наоколо, се 
измъкваш от кабината. В този 
миг. някой се стоварва върху 
теб и те притиска по лице върху 
капака на двигателя. Ръцете ти 
светкавично са извити зад гърба 
и на тях щракват белезници. 
Едва “тогава се  опомняш 
напълно и се оглеждаш. До тебе 
стоят двама полицаи, единият с 
насочен > револвер. „До “тях 
зърваш дребен слаб креол, който нервно им обяснява нещо на испански. 


Явно, това е собственикът на камиончето. С мрачно примирение 
констатираш, че си се провалил и мисията ти е приключила. В момента ти 
си просто един чужденец, спипан от полицията, при опит за кражба. Ще 
последва бърза, съдебна процедура и в най-добрия случай, ще бъдеш 
изхвърлен за двадесет и четири часа от страната. 

Но, това е животът, приятелю! Грешките винаги се заплащат! Сега ще 
плащаш и ти! Хвърляш последен поглед към залива и люлеещите се 
върхове на мачтите. След това въздъхваш дълбоко и се отправяш към 
полицейската кола. 


20. 


Грабваш бързо калъпа от ръцете му, измъкваш кръглата кутийка от него и 
я запращашт зад борда. 

- Пластичен взрив с електронен часовник! Порфирио, ти си бог! 
Помощникът те гледа изумен и челото му лъсва от пот. Ти също се 
изпотяваш и има защо. Малкото на вид количество „КУ-5" щеше да 
разпръсне останките ви в радиус от половин миля. 

- Къде го откри? 

- Беше залепено за щока на котвата, амиго - отговаря Порфирио. 

След това се обръща и се шмугва в люка на каютата. След секунда се 
появява с бутилка джин, прекръства се и отпива. 

- Пресветата Дева да ни пази, сеньор! Да пийнем за нейно и за наше 
здраве! 

След като бързо преполовявате бутилката, палите двигателите и на пълни 
обороти, се отправяте към откритата акватория на Насау. 

А сега премини на 33. 


21. 


Прикрити зад камара сандъци, двамата с Порфирио наблюдавате огромния 
склад в края на пристанището. Гропическият здрач бързо захлупва брега, а 
обичайните звуци постепенно затихват. Само откъм големите товарни 
кейове се носи неспирно бучене на дизели, примесено с воя и трясъците на 
порталните кранове. 

Големият хангар от черна ламарина пред вас е тих, а отпред са паркирани 
няколко коли и пикапи. Метисът ти посочва бял открит „Плимут", спрян 
точно пред входа. 

- Това е колата на Гонзалес, амиго. Няма начин да не е вътре! 

Оглеждаш внимателно целия кей и трескаво обмисляш как да постъпиш. 
Ако решиш да рискувате и да влезете веднага в склада, премини на 4. 
Но ако предпочетеш да изчакате и да се поогледате по-внимателно, 
отиди на 16. 


22. 


Изправяш се до стола на потящия се Гонзалес и взирайки се в очите му, 
задаваш първия въпрос. 

- Кой се интересува от „Корморан"? 

Португалецът зяпва от изненада. 

- Какъв „Корморан", сеньор? Има някаква грешка... ! -- мънка той. 

- Слушай, Гонзалес! Ужасно бързам, затова не ми губи времето! И така, за 
кого работиш и на кого съобщи за Порфирио и за наетия катер? 

Дебелакът с трепереща ръка измъква кърпа и бърше потното си лице. 

- Чакайте, сеньор! Не знам нищо. Кой сте Вие? - той клати глава и се 
опитва да стане. 

Натискаш го обратно на стола и сграбчваш лявата му ръка. Имаш 
чувството, че държиш медуза. 

- Ясно, а сега ме чуй, негоднико! Ще започна от пръстите на лявата ти 
ръка, след това на дясната и така нататък, докато не спреш да ме мотаеш! 
Е, спомни ли си? 

Хващаш кутрето му и започваш бавно да го извиваш. 

- Чакайте! Спомних си нещо. Вие сигурно търсите „Аугуста", нали, 
сеньор? 

- Точно така, Гонзалес. Продължавай! Кой и къде потопи яхтата? 
Португалецът не отговаря веднага, затова отново извиваш пръста му. Това 
веднага го прави по-разговорлив. 

- Добре, добре, ще Ви кажа! Само ме пуснете, по дяволите! 

След това обещаващо начало, премини на 27. 


23. 


Около минута стоиш до нея и се ослушваш, но накрая решаваш да се 
спуснеш вътре. Но тъкмо прекрачваш прага, върху главата ти се стоварва 
нещо тежко. Прорязва те остра болка. Пред очите ти избухват рой 
светлинки, а след това всичко потъва в непрогледен мрак. Премини на 41. 


24. 


Този ден изненадите, явно нямат край. 

- Кой етой, Порфирио? Откога работиш за него? 

- Ами, работя, дрън-дрън! Просто ме нема за водач всяко лято, когато идва 
да лови марлин. Това е всичко. Между другото е свестен човек и плаща 
много добре. 

- С „Аугуста" ли плавахте? 

- В началото бе друга яхта, „Голдън Уинд". Но от три години вече идва с 
„Аугуста". 


Слушаш го внимателно. Явно Донован се бе представял под измислено 
име. Но защо? 

- Добре, Порфирио! И какво ти каза този Клеменца по телефона? 

- Ралф ли? - водачът ти, явно също е озадачен. - Каза ми, че „Аугуста" е 
потънала край Нинос, но и той не знаел как и защо? Помоли ме да наема 
веднага оборудван катер и да чакам на летището негов човек, за да я 
открием. 

- А как стана заплащането? 

- Ами, обади ми се през нощта. Било много спешно. А на сутринта получих 
чек за петдесет бона, в щатски, разбира се. Десет от тях бяха за мен, 
другите за корабчето. Веднага ги осребрих в „Банко Насионал", както ми 
бе наредил. Но защо питаш, амиго? 

- Още не знам, Порфирио. А от кого нае „Корморан" и на чие име? 

- От една мръсна португалска свиня, Гонзалес! - намръщва се водачът ти. - 
Този мошеник държи бизнеса по цялото крайбрежие. Наех „Корморан" за 
седмица, на името на Клеменца. Ралф Клеменца. Това е! После се появи ти. 
Порфирио млъква и те зяпва с любопитство. Ти също мълчиш и трескаво 
обмисляш фактите. След това допиваш кафето и палиш цигара. 

- Слушай ме внимателно, приятел! Довечера ще посетим този Гонзалес и 
ще си поприказваме с него. Изглежда, че той е пошушнал на нечие ухо за 
нас. Срещу още по- тлъст чек, разбира се. А сега, дай още малко кафе! 
Премини на 21. 


25. 


Бавно се издигаш към повърхността, като продължаваш зорко да се 
оглеждаш. Но, уви! От потъналата „Аугуста", няма и помен. Явно ти 
престои много работа около рифовете на Нинос и няма да минеш без 
помощта на приборите. Скоро маската ти пробива сребристата тюркоазена 
мантия на морската повърхност. Облива те ярката слънчева светилна. С 
изненада откриваш, че подводно течение те е отнесло доста далече от 
„Корморан". Изплувал си зад непознат скалист остров с високи отвесни 
брегове. Но изненадите не свършват дотук. На петдесетина метра от тед се 
полюшва голяма двумачтова яхта. Закотвена, а платната й са зарифени към 
фока и грота. Наблюдаваш я внимателно около минута, но по палубата й 
не се мярка никой. В тебе започват да се борят любопитството с чувството 
за предпазливост. Но времето лети и трябва да вземеш решение! 

Ако все пак поискаш да се качиш на борда и да го проучиш, премини 
на 8. Решиш ли обаче да не губиш време и да се върнеш на 
„Корморан", отиди на 28. 


26. 


След двучасово лутане най-после я откривате. „Оушън Лайтинг", 
регистрирана в порт Плимут, се оказва голяма крейсерска яхта. Точно в 
този момент кърмата й бавно се отделя от пирса, а фрщевена й сочи към 
открития залив. Платната й са зарифени, само на носа са вдигнати 
стакселите, за по-добро маневриране. Дизелът й работи на ниски обороти и 
бавно я отнася в нощта. 

С Порфирио наблюдавате втрещени картината, след това се обръщате и 
хуквате лудо към „Корморан". Отплаващата яхта е единствената ви следа и 
ще бъде безумие, ако се откажете от нея. Може би именно тя ще ви отведе 
до останките на „Аугуста". 

Поеми дъх и премини на 45. 


27. 


- Хайде, Гонзалес! По-бързо! - подканваш го ти, без да изпускаш пръста 
му. 

- Ще ви кажа! - простенва от болка мошеникът, а потта се лее от челото му. 
- „Аугуста" бе потопена заради диамантите! 

- Какви диаманти, Гонзалес? Говори ясно и не се опитвай да ме премяташ. 
Хайде! 

- Диамантите! - повтаря той с разширени от болка очи. - Донован переше 
парите на „синдиката" от Флорида. Вкарваше ги нелегално в Бермуда и ги 
обръщаше в скъпоценни камъни, предимно диаманти. След това пак 
нелегално ги връщаше в Палм Бийч и чрез подставени лица ги 
разпродаваше на аукциони. Така парите се завъртаха многократно и никой 
не можеше вече да докаже произхода им. 

- Искаш да кажеш, че Донован е бил финансистът на мафията! - прекъсваш 
го ти и отпускаш хватката си. 

Гонзалес кимва с глава и мъчително преглъща. 

Гледаш го мълчаливо известно време и обмисляш информацията. 
Картинката вече се прояснява. 

- А ти, за кого работиш, Гонзалес? За Донован ли? - задаваш поредния си 
въпрос. 

- Не, не за Донован! - мънка той. 

- А за кого? Говори по-бързо! 

- За конкуренцията. 

- Ясно! - кимваш ти. - Как потъна „Аугуста"? 

Дебелакът отново мълчи и се поти. Принуден си пак да сграбчиш пръстите 
му. Това действа мигновено. 

Премини на 43. 


28. 


Налага ти се да поплуваш доста, докато се добереш до „Корморан". 
Празните бутилки на акваланга и силният насрещен вятър откъм островите 
те изцеждат докрай. Когато с пъшкане се отпускаш на борда, видът ти е 
доста жалък. Лицето и устните ти са сбръчкани и посинели от солената 
вода и студа. Тялото ти трепери и се гърчи от умора. 

Порфирио те оглежда известно време, след това се изплюва зад борда и 
измъква любимата си бутилка джин. 

- Пийни, амиго! Хората за тия неща са измислили уреди. Иначе за всичко 
трябваше да киснем по цял ден в гьола. Наздраве! 

Премини на 54. 


29. 


Инстинктивно протягаш напред палката против акули. Връхлитащият те 
неприятел не очаква такава бърза реакция. Върхът с пиропатрона попада 
точно в маската му и се взривява. Ефектът е опустошителен. Стъклото се 
пръсва на десетки парченца, а заедно с него и лицето на противника. 
Тялото му, обгърнато от кървав облак, бавно потъва към дъното, 
продължавайки да се гърчи в конвулсии. 

С врага ти е свършено, но и ти си открит. 

Останалите четирима зарязват металотърсачите и се устремяват към теб. В 
ръцете им заплашително проблясват дългите, водолазни ножове. 

Премини на 68. 


30. 


Уви, ти сбърка, приятелю! Иззад северния скалист край на острова с рев 
излита моторница. Същата, която бе по петите ти. Едва сега проумяваш, че 
преследвачите ти са професионалисти и бързо са разгадали твоя следващ 
ход. Загребваш бясно водата, с отчаянието на обречен, но напразно. 
Скутерът бързо те настига, носейки се високо по повърхността на вълните. 
Когато се обръщаш за последен път, виждаш, че острия клиновиден 
форщевен е вече над теб. 

Правиш последен опит да се гмурнеш под него, но ужасът и умората са 
сковали тялото ти. Отваряш уста да извикаш, но в същия миг страхотен 
удар те разтърсва, а в главата ти сякаш избухва мълния. След това всичко 
потъва в мрак и покой, а с него идва и краят на приключението. 

Грешката, която ти допусна, този път за съжаление, се оказа фатална! 
Точно, като в живота. Има печеливши, а има и губещи! 


31. 


Плуваш вече половин час. Едно студено течение те отнася упорито в 
открито море. А вятърът се усилва и все по-големи вълни те заливат и 
затрудняват дишането ти. Положението става критично, когато те те 
понасят към гърмящия прибой на една коралова плитчина. 

Нямаш друг изход, освен да се освободиш от тежкото водолазно 
снаряжение. Откачаш празните бутилки на „Мистрала" и със съжаление 
наблюдаваш, как се изгубват в дълбините. Добре че всичко е предвидено и 
на борда на „Корморан" имаш резервно оборудване. 

Вече ти е по-леко и след кратка почивка се отправяш към острова и катера. 
Ако вълнението не се усили, може и да доплуваш. 

Премини на 54. 


32. 


Замръзваш вцепенен на палубата. Кърмата е вече под водата и двигателите 
са напълно залети. Катерът се накланя все по- силно назад, а морето 
настъпва към откритата командна рубка. 

- Порфирио...! - крещиш ти ужасен и трескаво се оглеждаш. 

- Сеньор... тук съм! - обръщаш се рязко и го съзираш. 

Метисът лежи по гръб до щурвала, а от него към кърмата води кървава 
диря. Явно той е пълзял, докато силите не са го напуснали. С два скока си 
до него. От гърдите му стърчи, забит до дръжката голям водолазен нож. 
Под него се е образувала локва от вече засъхнала кръв. Един поглед ти е 
достатъчен, за да разбереш, че положението му е безнадеждно и изходът 
ще бъде само един. Лицето му е бяло и обезкръвено. 


- Порфирио, амиго! - отпускаш се ти до него. - Какво стана, кои бяха? 

- Те... - опитва се да каже нещо помощникът ти, но от устата му избива 
кървава пяна. 

Очите му е затварят, а сгърченото тяло се отпуска на палубата. 

Това е краят на твоя водач и приятел, а същевременно краят на твоята 
мисия. Цялата апаратура е разбита и негодна. Радиостанцията е повредена, 
а ти си отрязан напълно от света. По всичко личи, че сте били нападнати от 
водолази, и спящият Порфирио е бил изненадан. „Корморан" потъваше 
откъм кърмата. По всяка вероятност нападателите бяха отвили тръбата за 
охлаждане на двигателя с извънбордна вода. Така за полицията всичко 
щеше да изглежда като обикновена авария. 

Катерът е вече залят от водата, само носът и част от рубката стърчат над 
повърхността. Вече си до кръста в нея и е време да напуснеш потъващия 
съд. Мъка и отчаяние те задавят. Всичко е рухнало в един миг. Порфирио е 
убит, катерът потопен, а твоята мисия и ти самият - напълно провалени. 
Неслучайно в началото предупредихме, че в книгата е както в живота. 
Затова нека загубата да не те отчайва! Започни нова игра, с нови ходове! 
Може би тогава съдбата ще бъде по-благосклонна към теб! Желаем ти 
успех! 


33. 


Първите лъчи на зората ви заварват на две мили от остров Нинос. Вкарвате 
„Корморан" в лагуната на един от островите Сан Педро и хвърляте котва. 
Порфирио приготвя кафе и го донася на палубата, докато ти оглеждаш с 
бинокъл проливите около вас. 

- Загазихме, приятел! - поемаш ти чашата и се вглеждаш в подпухналото 
измъчено от боя лице на рибаря. - Ще се наложи да изясним някои неща! 
Бермудецът само кимва и сяда до теб. 

- Всъщност, как Донован те включи в играта? 

Порфирио е ясно учуден. 

- Какъв Донован, амиго. Не познавам такъв! Обади ми се Клеменца по 
телефона, ако мога да помогна. Това е! 

Сега учуденият си ти. Премини на 24. 


34. 


Хуквате с Порфирио след колите, но естествено, те скоро се изгубват по 
посока на яхтените кейове. Въпреки това продължавате да тичате. Метисът 
е зле, тъй като тялото му е смляно от побоя, но стиска зъби и не изостава. 


Накрая, едва дишащи и плувнали в пот, се добирате до стоянките. 
Оглеждате се в тъмното и с облекчение ги откривате. Спрели са със 
загасени светлини до мостчето на една голяма двумачтова яхта. 

Криейки се зад други паркирани коли, внимателно се промъквате към нея. 
Скоро разчитате и името на кърмата й - „Оушън Лайтинг", пристанище 
Плимут. Спотайвате се зад един микробус и продължавате наблюдението. 
След около половин час, Гонзалес се спуска по трапа, и сяда в колата си. В 
същото време се появяват двама моряка и започват да снемат въжетата, с 
които яхтата е привързана към кея. Скоро вързалата са прибрани, а 
мостчето вдигнато. Изглежда, че ще отплават всеки момент. 

Отново ти престои да вземеш трудно решение. 

Ако искаш да проследиш съмнителния португалец, премини на 13. 
Решиш ли да тръгнеш след яхтата, отиди на 45. 


35. 


В този миг дочуваш стъпки и бързо 
притваряш очи. Вратата се отваря и на 
прага > застава едра > горилоподобна 
фигура. Малките злобни очички на 
непознатия изпитателно те оглеждат. От 
късата му набита > фигура | на 
професионален борец, висят дълги и 
тежки ръце като лопати. Косматите му, 
полегати рамене излъчват силата на див 
бик. а на пояса му виси тежко мачете. 
Горилата пристъпва и безцеремонно ти 
забива един шут в ребрата. Тялото ти се 
търкаля като гнил портокал, прорязано 
от нечовешка болка. Но ти стискаш зъби 
и не отваряш очи. Сега това е 
последният ти шанс. 
- Как е тоя смотаняк, Росито? - долита 

Е в- Ш | от палубата остър неприятен глас на 

чия /А ДОРА испански. 
- Вече е готова мърша, шефе! - изръм- 

жава пазачът ти. - Май съм го чукнал по-силничко по кратуната! 
- Ти друго и не можеш, кретен такъв! - изграчва отново гласът на палубата. 
- Донеси го горе, да му разгледам муцуната! Хайде, по-бързо! 
- Нямаш проблеми, шефе! 
Исполинът те грабва под мишниците и те помъква като парцалива кукла 
към тясната стълбичка. Лицето му е приведено ниско над теб и ти усещаш 
острия противен дъх на ром. Трескаво търсиш изход. Позволиш ли да те 


измъкне при останалите, с тебе е свършено. Тези типове ясно не се 
шегуват! 
Премини на 12. 


36. 


Вече два часа наблюдаваш яхтата. По палубата й сноват хора и там ясно 
кипи оживена дейност. На около триста метра от кърмата й се полюляват 
два големи гумени понтона. Около тях са пръснати жълти сигнални 
шамандурки. Явно там долу работят аквалангистите. Вече си сигурен, че 
тук е взривена „Аугуста", и знаеш какво търсят на борда й. 

Слънцето бързо се издига и скалата под теб започва да пари. Стискаш 
бинокъла в потните си ръце и продължаваш наблюдението. Засега си 
решил да изчакаш. 

Въоръжи се с търпение и премини на 53. 


37. 


Докато се потапяш покрай стената, опитното ти око се плъзва по 
циферблата на дълбокомера. В бутилките на акваланга ти остава въздух за 
около двадесет минути пестеливо плуване. На дълбочина шестдесет метра 


дъното все още не се вижда, а зеленият мрак около тебе все повече се 
сгъстява. Скоро цце трябва да включиш подводния прожектор, закачен за 
колана ти с оловни катарами. 

В отвесната базалтова скала се появяват дълбоки пукнатини и малки 
пешери с тъмни входове. В една от тях забелязваш огромно меру, което 
любопитно те наблюдава, с изпъкналите си очи. Вдясно от теб проблясват 
металносивите гърбове на ята бонито, поели към открити води. Дъно все 


още няма и на седемдесетия метър решаваш да спреш потапянето и да 
поемеш обратно нагоре. 
Премини на 52. 


Само на десетина метра под теб, 
в обраслата с полипи скала, 
съзираш входа на подводна 
пещера. Бързо се спускаш към 
нея, без да откъсваш поглед от 
акулите. Те се въртяг все по- 
Олизо до теб, почти докосвайки 
те с плавници. Почти си 
достигнал входа, когато една от 
леопардовите те > атакува, с 
разтворени челюсти и алчен 
пламък в очите. Озъбената й 
паст е само на два-три метра от 
теб и трябва да действаш 
светкавично. 

Посрещаш я с еднометровата 
палка, точно когато тя > се 
обръща странично, за да захапе 
крака ти. „ Пиропатронъг я 
блъсва в носа и експлодира. 
Действието е светкавично и 
хищницата, поразена от 
хидрошока бавно се отправя 
към дъното с обърнат корем. 
Останалите веднага се 
нахвърлят върху нея и започва кървава вакханалия. В това време ти се 
вмъкваш в отвора, без да палиш прожектора. Диаметърът му е три-четири 
метра и светлината може да привлече нова нападателка. Плуваш бавно в 
непрогледния мрак, напипвайки гладка заоблена стена. Вече си навлязъл 


доста навътре. Замираш на място, с поглед, зорко вперен в просветляващия 
вход на пещерата. 

Тъкмо завиваш нов пиропатрон на върха на акуловата палка, когато 
усещаш раздвижване на тъмната вода зад тед. 

Концентрирай се и премини на 2. 


39. 


Около четири часа сутринта, яхтата най-после хвърля котва край архипелаг 
от безброй малки островчета и плитчини. Порфирио внимателно, на ниски 
обороти, вкарва катера между две скали. Те са доста високи и са добро 
прикритие. Разбирате се той да подреме, а ти да продължиш 
наблюдението. Скоро след това, вече лежиш с бинокъл в ръка върху 
неравна скална площадка, покрита с торф и изсъхнали водорасли. 

В утринния сумрак забелязваш суетене попалубата на „Оушън Лайтинг". 
Скоро от кърмата спускат гумена лодка и в нея се качват трима. Въпреки 
маранята, различаваш черните водолазни костюми и акваланги върху 
гърбовете им. Играта започва да се изяснява. Вече си сигурен, че там долу 
лежат останките на „Аугуста" и тези приятели търсят същата касета, като 
теб. 

Напрегнато обмисляш какво да предприемеш. Единият вариант е, да се 
спуснеш и ти, и да разрешиш всичко долу - под водата. 

Ако е така, премини на 14. 

Другото решение е, да останеш на място и да изчакаш развоя на събитията. 
Тогава, отиди на 36. 


40. 


Бавно, сантиметър по сантиметър, пълзиш 
като гущер между камъните към брега. 
Моторницата е на десетина метра от теб, на 
половина изтеглена върху полегатия бряг. За 
жалост, както си и очаквал, един от шайката е 
останал на пост. Висок прегърбен тип, със 
загоряло брадато лице, седи на брега и пуши 
цигара. Върху коленете му матово проблясва 
девет милиметров израелски „Узи". 

Дулото му, както и зоркият поглед на бра- 
датия, са насочени към крайбрежните скали, 
тоест към теб. Лежиш на няколко метра от 
него и трескаво търсиш изход. Да го 
нападнеш фронтално е безсмислено, ще те 


простреля веднага. Да заобиколиш с плуване откъм морето и да го 
издебнеш в гръб е по-добрият вариант, но времето не стига. Островът не е 
толкова голям и бандата може да дойде всеки момент. 

Какъв ход ще предприемеш? Това ще разбереш, преминавайки на 47. 


41. 


Бавно изплуваш от лепкавия сумрак на небитието. Гади ти се, а в главата 
ти сякаш бият огромни парни чукове. Погледът ти е мътен, а дясната 
половина на лицето ти е покрита със спечена кръв. Лежиш върху пода на 
малка тясна каюта, пълна с разни вехтории. По всяка вероятност това е 
складът на яхтата. 

Ръцете и краката ти са здраво завързани с тънко, капроново въже. Сам си в 
каютата, затова след кратко ослушване, се размърдваш. Напрягаш 
омекналото си тяло и опитваш възлите. Уви, напълно безсмислен опит! 
Вързан си дяволски добре от опитната ръка на професионалист. 
Единствената ти придобивка е, че въжетата се вписват още по-болезнено в 
изранените ти китки и глезени. 

Отпускаш се, безсилен на пода, а в душата ти се надига глух гняв. Най- 
вече заради собствената ти глупост. Оставил си се да те спипат, като 
последен наивник. Кой и защо, тепърва ти престои да разбереш. Ако 
изобщо се измъкнеш жив от тази каша! Премини на 35. 


42. 


Гмурваш се в прозрачните води на лагуната и бързо достигаш дъното. 
Прикривайки се в неговата сянка се отправяш към закотвената „Оушън 
Лайтинг". Слънцето едва се е показало на хоризонта и над морето все още 
цари мрак. На два пъти ти се налага да изплуваш, за да се ориентираш. 
След двадесетминутно плуване, най-после забелязваш котвената верига на 
яхтата. Дългият й тъмен силует се откроява на тридесет-четиридесет метра 
над теб. 

Зрението и слухът ти са напрегнати до крайност. Стискаш здраво 
пиропалката и оглеждаш дъното пред теб. Тук то е осеяно с базалтови 
скали, покрити с пищни, коралови колонии. Шелфът между тях е прорязан 
от дълбоки пукнатини и падини. По дъното се вие истинска джунгла от 
гигантски, зелени водорасли. 

Плуваш бавно сред подводния хаос и се оглеждаш напрегнато. Къде ли, по 
дяволите, са тия негодници. Плуваш, с леки движения на плавниците, 
почти докосвайки кораловите полипи. Заобикаляш поредната, подводна 
скала и замръзваш на място! 

Бързо премини на 48. 


43. 


- „Аугуста" бе причакана, сеньор! На няколко мили, южно от островите 
Нинос и Сан Хуан. 

- По-точно, Гонзалес! 

- От друга яхта - „Оушън Лайтинг". В момента е тук на пристанището. 
Изненадали са призори екипажа на „Аугуста" и е имало престрелка. 
Хората на Донован са прекарвали в касетка огромна партида диаманти. В 
пукотевицата всички са били избити, но последният е успял да задейства 
детонатора. 

- Какъв детонатор? 

- Най-обикновен. Нали знаете как става. На яхтата е имало адска машина, в 
случай, че попадне в чужди ръце. Натискаш едно копче и „Бам", всичко 
отива по дяволите. Повече нишо не знам, сеньор, кълна ви се! 

- Вярвам ти, Гонзалес! - потупваш го ти по дебелата буза. - Ти се оказа 
добро момче! 

След това му стоварваш едно кроше и той потъва в страната на сънищата. 
С помощта на Порфирио, бързо го завързвате и му запушвате устата. След 
това с доста мъки го пренасяте и натиквате в един от празните контейнери. 
Бързо се измъквате навън и поемате към кейовете. Грябва да откриете 
тайнствената яхта! 

Сега премини на 26. 


44. 


В разтворената паст на акулата са разположени три реда остри като 
бръснач зъби. Макар и неголяма, захапката на пясъчната акула е също тъй 
безмилостна и смъртоносна, както и на по-големите й сродници. 
Посрещаш я с върха на палката. Взривният заряд избухва и отхвърля 
сгърченото й тяло назад. Мигновено останалите се нахвърлят върху нея и 
телата им се сплитат в безумен танц. Гледката може да смрази кръвта и на 
най-отчаяния храбрец. 

Използваш суматохата и бързо се понасяш към повърхността. Почти си 
достигнал плитките топли води на кораловата лагуна, когато ново 
чудовище се нахвърля върху тед. 

Синята акула! 

Триметровото й стоманеносиво тяло се издига почти вертикално от 
дълбините. Тя е кралицата на тези води и не губи време за проучване на 
плячката. За нея ти си просто къс месо, което се движи с отчаяната 
надежда, да спаси жалкия си животец. Нейните сензори безпогрешно са 
доловили и отчели импулсите на страха, които се излъчват от теб. А това е 
предостатъчно, за да нападне! 


Оглеждаш се отчаяно за някакво укритие, но уви! Скалата е гладка и 
отвесна, а колониите от мъхове и полипи, не могат да те приютят. 

Нямаш друг изход, освен да се биеш. Грозната озъбена муцуна е само на 
два-три метра от теб. Обръщаш гръб към базалтовата скала и насочваш 
напред палката за акули. Но веднага откриваш, че при паническото си 
бягство, не си завинтил нов заряд. Изглежда, че това е вече твоят ужасен 
край и финал на опасното ти приключение! 

Преминаваш на 5. 


45. 


Двамата с Порфирио прекосявате на бегом яхтените кейове и напълно 
капнали от умора се добирате до „Корморан". Когато се отделяте от пирса, 
светлините на двумачтовата яхта, са вече на външния рейд. 

Водачът ти лавира сред останалите съдове без да пали прожектора, 
разчитайки на рибарския си поглед и нюх. Ръцете му бързо въртят щурвала 
и катерът скоро е извън пристанището, в чисти води. Скъсявате 
дистанцията с яхтата на половин миля и с приглушени двигатели, се 
помъквате след нея. За щастие нощта е тъмна и безлунна и няма как да ви 
забележат. 

Държите посока на юг, към острова. Седнал на носа, ти се взираш през 
бинокъла в нощния мрак. Скоро забелязваш, че светлините отпред бавно се 
отдалечават. Явно ония типове са вдигнали платната, и сега цепят към 
пролива с пълна скорост. 

Преследването продължава около два часа. Когато първите лъчи на зората 
заливат далечният хоризонт, вие още се носите по тихото заспало море. 
Остров Нинос е останал далече зад десния ви борд. 

Премини на 39. 


46. 


Слънцето те залива с живителната си топлина. Това ти вдъхва кураж и ти 
помага да преодолееш преживения ужас. Изплюваш мундщука на 
акваланга и дишаш жадно чистия морски въздух. След това се обръщаш и 
бавно поемаш към далечния „Корморан". Очите ти непрекъснато шарят по 
вълните за поява на нова перка от акула. Но засега съдбата те закриля и 
след около час, капнал се просваш върху спасителната палуба. 
Преминаваш на 54. 


47. 


Погледът ти попада на един объл, с големината на ябълка камък. Няколко 
секунди го оглеждаш внимателно, а след това се решаваш. Стисваш го в 
ръка и се прицелваш. От точността ти сега зависи целият ход на играта, 
дори животът ти. Премерваш се още един път и с рязък замах го запращаш 
към главата на противника. 

Ура, ти успя! С тъп звук камъкът го удря в челото и оня се поваля, без звук 
на брега. Втурваш се напред, грабваш оръжието и се заемаш със скутера. 
След минута той е вече във водата, със запален двигател. Даваш газ и 
стиснал здраво кормилото се понасяш към „Корморан". Някъде зад гърба 
ти проехтяват изстрели, но ти си вече далече. 

Скоро се прилепяш до борда на катера, пред смаяният поглед на 
Порфирио. Набързо му разказваш за премеждията си.След това решавате 
бързо да потопите скутера, за да заличите следите си. 

А сега премини на 39. 


48. 


В голяма подводна падина, на дълбочина петдесет метра, съзираш 
корпусът на „Аугуста". Яхтата лежи на левия си борд пречупена на две. 
Има почти същите габарити и стъкмяване, като на „Оушън Лайтинг". 
Двете й мачти липсват и само част от бушприта се валя на двадесетина 
метра от нея. Представяш си изтръпнал гигантската експлозия, която така е 
обезобразила красивият някога корпус. 

Останките й са пръснати из цялата подводна падина, осеяна с дълбоки 
пукнатини. Гледката те разтърсва и ти си като вцепенен на дъното между 
кораловите отломъци. 

След минута обаче се опомняш и зърваш черните костюми на водолазите. 
Те са четирима и бавно, като паяци пълзят по дъното около останките. В 
ръцете им забелязваш дълги метални тръби с кръгове по краищата. 
Познаваш тези играчки - подводни металотърсачи. Аквалангистите 
работят бавно и методично и веднага си личи, че са професионалисти. 
Решаваш, да се притаиш в кораловата горичка и да ги наблюдаваш, докато 
вземеш решение. Но в този момент върху теб, някъде отгоре се спуска 
тъмна сянка. 

Какво те очаква, ще разбереш на 29. 


49. 


Добираш се запъхтян и с разкървавени крака до другия край на острова. 
Бързо се хвърляш във водата. Белият силует на „Корморан” се полюшва на 
около миля пред теб Ще успееш ли да се добереш до него? 


Напрягаш последни сили в отчаяна надпревара със смъртта. Очакваш 
всеки момент зад гърба ти да проехтят изстрели. Но вместо това се случва 
нещо друго! 

Бързо премини на 30. 


50. 


Въпреки болките в стомаха и главата Порфирио бързо извежда бота от 
нощното пристанище. След това дава максимални обороти и „Корморан", 
надигнал нос се устремява към залива. 

Скоро светлините на Насау остават далече назад, но от това ти не се 
чувстваш по-спокоен. 

Неясна тревога те кара да се вглеждаш в тъмния хоризонт. Нещо ти 
подсказва, че сте допуснали грешка, която може да се окаже фатална. 
Накрая не издържаш и се надигаш от мястото си на кърмата. Готвиш се да 
извикаш на метиса да спре, за да огледате внимателно катера. 

Но, уви! Това е последното движение в твоя живот! Облива те ярка 
болезнена светлина. Палубата под краката ти се разцепва и излита във 
въздуха. Страхотното налягане от експлозията секва дъхът ти и разкъсва 
тялото ти. Преди дори да чуеш оглушителния тътен, всичко потъва в 
дълбок черен мрак. 

Мрак, от който още никой не се е завърнал, Мракът на смъртта! Грешката 
ти е фатална и това е краят на приключението, на твоя живот! 


51. 


Използваш кратките секунди и бързо завиваш нов пиропатрон. Отчаяно 
размахваш плавници и достигаш началото на кораловата плитчина. Но тук 
тя те настига и отново се нахвърля върху теб. С отчаяно загребване се 
отклоняваш от пътя на от громното тяло. 

Палката със заряда попада близо до дясното й око и следва нова кървава 
експлозия. В същия миг страхотен удар в гърдите те запраща върху 
кораловото дъно. Пред очите ти притъмнява и парализиран от болката, се 
отпускаш между две актинии. Вече се давиш, когато идваш на себе си. От 
акулата няма и следа. Останала е само острата болка в гърдите и дясното 
рамо. Явно, там е попаднал предсмъртният удар на огромната й опашка. 
Бързо захапваш мундщука, поемаш живителният кислород и премалял се 
издигаш към повърхността. 

Ако вече си добре, премини на 46. 


52. 


В този миг през маската съзираш първата акула. Тялото ти настръхва, а 
ръката ти инстинктивно стисва палката с пиропатрона. Това е обичайната 
реакция на всеки водолаз при появата на морския хищник. Засега запазваш 
спокойствие, тъй като това е пясъчна акула. Тя е по-скоро любопитна, 
отколкото агресивна. 

След първата неканена гостенка се появяват втора, трета и още, и още. 
Замръзваш на място, с гръб към подводната стена. Ето че в този момент 
откъм морето изникват и две леопардови акули. Изпъстрените им 
двуметрови тела се стрелват бързо покрай теб, правят остър завой и отново 
се връщат. 

В студените им очи гори хищен безмилостен пламък. Усещаш, как страхът 
предателски се промъква и започва да пулсира в слепоочията ти. За 
разлика от пясъчната, леопардовата акула се отличава с агресивен и 
непредсказуем нрав, довел до не една кървава драма в топлите карибски 
ВОДИ. 

Времето лети неумолимо и трябва да вземеш решение, докато не е станало 
късно! 

Ако решиш да се спасяваш към повърхността, премини на 10. 

Но може да решиш да изчакаш, скрит в някоя скална пукнатина, докато 
свирепите натрапници се оттеглят. Тогава отиди на 38 


53. 


Вече е обяд и слънцето безмилостно жули гърба ти. Над горещата скала 
въздухът танцува и се извива, но ти стоически понасяш всичко това. 

Тъкмо се готвиш да прескочиш на борда и да се залееш с кофа вода, нещо 
привлича вниманието ти. Водолазите един по един изплуват и се катерят 
на гуменият понтон. Един от тях маха и жестикулира оживено към яхтата. 
Това може да означава само едно: че касетката е намерена и извадена. 
Всеки момент от борда на „Оушън Лайтинг" ще спуснат лодка и 
диамантите ще изчезнат завинаги в нейния трюм. 

Но какво ще правиш? 

В този миг погледът ти се спира на „Корморан" и решението само изниква 
в главата ти. Скачаш и хукваш към катера, будейки с викове Порфирио. 
Без да се колебаеш, премини на 55. 


54. 


„Корморан" бавно се плъзга по водите около острова. Порфирио е намалил 
оборотите на мотора до минимум и сега той работи с тихо приспивно 
мъркане. Облян в пот, седиш пред ехолота и следиш работата му. Писецът 
потраква, чертаейки профилът на дъното. Денят преваля и наближава 
залез, но адският пек не намалява. Морето е все така тихо, а водата плитка 
и прозрачна. Не издържаш повече на зноя в каютата и се качваш горе на 
откритият форпик. 

Помощникът ти все така си подсвирква своята самба, а в ръката му дими 
евтина и вонлива пура. Въпреки заспалият вид, очите му зорко оглеждат 
морето и островите. 

- Няма нищо, нали сеньор? - посреща те той. 

- Нищо, приятел - махваш с досада ти. - Откри ли някакви отломки или 
мазутни петна? 

Метисът поклаща отрицателно глава и ти подава нощния си бинокъл. 

- Май си имаме гости...! - и посочва с ръка напред, право по курса на 
„Корморан". Там, на около миля разстояние, се поклаща голяма 
увеселителна яхта. 

Хвърлила е котва между две островчета, а платната й са зарифени. По 
палубата й не се мярка никой. 

- Банда богати копелета! - махваш с ръка ти. - Сигурно ловят бонито или 
акули. 

Порфирио поклаща със съмнение глава. 

- Там няма нито бонито, нито акули, сеньор! От два часа са там и ни 
наблюдават с бинокъл. 


- Както и ние тях, Порфирио! - засмиваш се ти. - Обичайното любопитство 
на съседа. Мисля, че за днес ни стига и е време да си обираме крушите. 
Утре ще продължим по на юг. 

- Ти решаваш, шефе! - кимва помощника ти. 

Действително, нощта се задава и трябва да решиш къде ще нощуваш. 

Ако смяташ да се върнете в Насау, премини на З. 

Ако решиш да останете на място и да спите на катера, отиди на 15. 


55. 


Катерът се носи стремително между островите. Порфирио държи щурвала 
здраво, а лицето му е изопнато и напрегнато. Дошъл е мигът, в който 
трябва да покаже на какво е способен. Ти също! Държиш се здраво за 
парапета на десния борд, а „Узи"-то ти виси на врата. Имаш само един 
пълнител от двадесет патрона, но и той ще свърши работа. 

"Корморан" прави остър завой и заобикаля последното островче. Пред нас 
изниква яхтата, а триста метра по на юг се поклаща и гуменият плот с 
водолазите. 

Премини на 61. 


56. 


Плъзгаш се бързо над коралите, размахвайки отчаяно плавници. Дъното 
под теб е осеяно с пукнатини, но за жалост прекалено тесни. Оглеждаш се 
трескаво, но не откриваш нищо подходящо. 

Вече си се отчаял, когато зърваш един дълбок пролом в базалта, широк 
около два метра. Стените му са покрити с горгонарии и водорасли. 
Подводното течение плавно ги люлее и те периодично закриват отвора на 
цепнатината. Изглежда, че това е твоето спасение! Без да губиш, време, 
бързо се стрелваш надолу. Разтваряш водораслите с ръце и се вмъкваш в 
тъмното укритие. 

Какво те очаква след това, ще разбереш на 69. 


5/. 


Едва си изплувал от високите водорасли и върху теб връхлита нова 
опасност. Усещаш я в последния момент и едва успяваш да реагираш. 
Пред маската ти блесва дълго стоманено острие, насочено право към 
гърлото ти. С отчаяно усилие успяваш да хване китката на нападателя и на 
свой ред му нанасяш удар със свободната си ръка. Водолазът в черно, явно 
не ти отстъпва по ловкост и сила. С лекота отбягва твоя нож и смъква 
маската от лицето ти. Вкопчени един в друг падате върху дъното. Въртите 
се в кръг и яростно хъркайки през дихателите, продължавате да си 
нанасяте удари. 

Как ще приключи смъртният двубой ще разбереш, когато преминеш 
на 64. 


58. 


Главата ти пробива водната повърхност и те заливат ранните слънчеви 
лъчи. Измъкваш се от ненужния празен акваланг и се отпускаш по гръд. 
Дишаш жадно, с широко отворена уста. а надеждата бавно се завръща в 
изтерзаното ти тяло. Въпреки всичко, все още си жив и може би и този път 
ще отървеш кожата! Целият си покрит в синини и рани, но дишаш, а това е 
най-важното! 

Бавно надигаш глава и се оглеждаш. Двумачтовата яхта се полюлява на 
около шестстотин метра източно от теб. Около нея не са спуснати лодки и 
това ти вдъхва кураж. Обръщаш се и бавно поемаш към далечния 
„Корморан", скрит зад двете скалисти островчета. 

А сега премини на 63. 


59. 


Описваш широка дъга на изток и се притаяваш до голяма базалтова скала, 
обвита в полипи и лишеи. Дъното около нея е обрасло в гигантски зелени 
водорасли, и ти се потапяш сред тях. Лежиш неподвижно на дъното, а 
слухът ти лови всеки подозрителен шум. Не се налага да чакаш дълго. 
След две-три минути до ушите ти долита характерният шум на подводни 
автомати и бълбукането на въздушни мехури. Аквалангистите са вече над 
теб. Един от тях преминава само на два-три метра и едва не те докосва с 
огромните си плавници. Изтръпнал, стискаш палката за акули. След това 
шумът се отдалечава и бързо заглъхва. Изчакваш оше малко и се измъкваш 
от подводната „джунгла". Време е да се върнеш на „Корморан". 

Бързо премини на 68. 


60. 


Нападнат си от огромна двуметрова морена. Хищната змиорка е забила 
отровните си зъби в плътта ти и всеки момент цце отнесе част от нея. 
Увлечен в преследвачите, не си усетил безшумната й поява. Това 
страшилище за леководолазите е навсякъде, сред коралите на топлите 
карибски води. Ухапването й е не по-малко опасно от това на акулите. 
Макар и не толкова фатално, то често води до много тежки последици. 
Изпаднал си в болезнен шок, но не бива да губиш нито миг. В тясното 
пространство не можеш да използваш пиропалката. затова я пускаш и 
измъкваш водолазният нож. Извиваш се, с вцепенено от болката тяло и 
нанасяш първия удар. Острието се плъзва по гърба й и отваря широка рана. 
Водата потъмнява от кръв и вече нищо не виждаш! 

Мобилизираи се и премини на 67. 


61. 


Бермудецът поглежда за миг към тед. След това се прекръства и дава газ до 
краен предел. Двигателите изребават и „Корморан" се втурва рязко напред, 
като пришпорен жребец. На пределна скорост и нос, повдигнат над водата, 
той се носи право към водолазния плот. Разстоянието бързо се топи. 

В това време на „Оушън Лайтинг" вече са се окопитили и отгатнали плана 
ви. Моментално откриват огън по вас, но стремително носещият се катер е 
трудна мишена. 

Преминаваш на 65. 


62. 


Преследвачите ти бързо приближават. Маските и оръжията в ръцете им 
злокобно проблясват в синкавия мрак на лагуната. 

Какво ще предприемеш? Единият вариант е да се обърнеш и да разчиташ 
на силата и бързината си при бягството. 

Ако се спреш на него, премини на 66. 

Другият изход е да намериш бързо укритие и да се спотаиш в него. Това е 
нож с две остриета, но има и своите предимства. Враговете ти неминуемо 
ще се разпръснат и точно тогава, ти можеш да се измъкнеш. 

Решиш ли се на този ход, премини на 56. 


63. 


Плуваш бавно и все повече се отдалечаваш от „Оушън Лайтинг". Може би 
не са те забелязали и това подхранва надеждата ти. Още малко и ще 
излезеш извън обсега на куршумите им. 

Но уви! Над палубата се извива малко бяло облаче и слага край на 
надеждите ти. Слага край и на борбата ти. Куршумът долита със зъл писък 
и се забива в гърба ти. 

Разтърсва те страхотен удар! В теб, сякаш избухва експлозия и всичко 
изчезва пред очите ти. Този път смъртта те настига безпогрешно и 
безмилостно. Край! Когато трясъкът от изстрела прелита над водата, 
безжизненото ти тяло, вече потъва в студените мрачни дълбини. 


64. 


Водолазът на „Оушън Лайтинг" е напълно равностоен съперник и битката 
е все по- свирепа и отчаяна. И двамата вече сте си нанесли по няколко рани 
с ножове и сте обгърнати от кървав облак. Дишаш все по-трудно, а пред 
очите ти притъмнява от загубата на кръв. Ръцете и краката ти омекват с 


всяка изминала секунда, но продължаваш да се биеш яростно. Врагът ти 
също е без сили, а ударите му стават все по-слаби и неточни. 

Въздухът в бутилките ти е на привършване и ти с мъка изцеждаш 
последните живителни глътки. Почти губейки съзнание от недостиг на 
кислород и от умора се извиваш и нанасяш един последен удар. Острието 
ти потъва в корема на противника и той те пуска. Разтърсвайки се в 
предсмъртни конвулсии, тялото му се отпуска върху кораловото дъно. 
Дробовете ти вече се гърчат в спазъм, затова бързо се издигаш към 
повърхността. 

Премини на 58. 


65. 


Канонадата е бясна. Над палубата на „Оушън Лайтинг" се издига облак от 
барутен дим. Куршумите се забиват около летящият катер и вдигат малки 
водни фонтанчета. С мъка се задържаш върху мократа мятаща се палуба. 
Изведнъж откъм яхтата се разнася мощен гръм и към „Корморан" бързо се 
понася черна димна следа. Изтръпваш! 

По вас е изстрелян противотанков снаряд от базука. Инстинктивно се 
притискаш към палубата, очаквайки експлозията. 

Но Порфирио е на мястото си. За части от секундата, преди сблъсъка, той 
рязко извива щурвала. Сред огромен фонтан от солена вода и пяна, 


„Корморан" ляга на левия си борд и се мята встрани. С влудяващ вой 
ракетата се плъзва край него и изчезва по посока на островите. 

Не можеш да повярваш, че още сте живи, но това е факт. Порфирио бързо 
изправя щурвала и отново се понасяте напред. Целта е вече близо! 
Премини на 70. 


66. 


Плуваш бързо напред, прикривайки се в сенките на подводните скали. 
Разстоянието между теб и петимата ти преследвачи е около сто и петдесет 
- двеста метра. Това ти вдъхва известна надежда, че ще се отскубнеш. 
Носейки се над кораловите колонии, хвърляш бързо поглед назад. 
Враговете ти се разпръсват във ветрило, отрязвайки пътя ти към островите 
и плитчините около тях. Явно те са се досетили откъде си доплувал и сега 
бавно те изтласкват към открити води. 

Мисълта ти трескаво работи и търси изход. Ако искаш да се измъкнеш, 
трябва да предприемеш неочакван ход. 

Затова премини на 59. 


67. 


Хищницата отпуска захапката и се отдръпва, гърчейки се бясно. Малките й 
змийски очички проблясват злобно сред кървавата мъгла. Само след миг 
налита отново с разтворена паст. Но ти си готов и я посрещаш с протегната 
ръка. Острието повторно се забива в нея, този път непосредствено зад 
главата. Ударът е жесток и смъртоносен. 

Потънала в кръв морената бавно се извива и потъва към дъното на 
подводната пропаст. И този път ти се измъкна от опасната ситуация, но с 
цената на тежка кървяща рана. Кракът ти е почти парализиран от острата 
болка. Крайно време е да се измъкнеш от кораловия капан. Стисваш зъби и 
внимателно се подаваш от цепнатината. 

Премини на 57. 


68. 


Обръщаш се и стремително се понасяш назад, работейки бясно с 
плавниците. Единственият ти шанс сега е в бързината. Цялото ти внимание 
е приковано в отминалите преследвачи, затова не виждаш шестия, който се 
спуска отгоре и ти пресича пътя. Остра парлива болка пронизва тялото ти 
и те парализира. Пред очите ти избухва ярка болезнена светлина, а след 
това всичко бавно угасва. Вратът ти е пронизан от еднометрова стрела на 
харпун. 

Животът ти бавно изтича, заедно с кръвта, шуртяща от страшната рана. 
Усещаш, как дъното се надига към теб, а след тоба всичко потъва в черен 
непрогледен мрак. 

Уви, това е краят на приключението и на живота ти! Бе само на крачка от 
успеха, но съдбата ти изигра последната си лоша шега. Морето те погребва 
в дълбините си и ти се превръщаш в поредната безименна жертва, 
изчезнала в безкрайната бездна! 


69. 


Замираш неподвижно в пукнатината. Надолу тя се стеснява и ти се опираш 
с ръце в хлъзгавите студени стени. Стремиш се да задържиш дишането, за 
да не те издадат въздушните мехури от клапана на акваланга. 

Само след броени секунди над укритието ти бързо преминава тъмна сянка. 
След нея се плъзват безшумно още две и изчезват в лагуната. Отдъхваш си. 
Слава Богу, засега все още не са те открили! Решаваш внимателно да се 
измъкнеш от скривалището си и да огледаш обстановката. Но в този миг 
остра болка пронизва прасеца на десния ти крак. Сякаш десетки, 
нагорещени игли се забиват в него. Тъмната вода около те, почти веднага 
порозовява. Това е твоята кръв! 

Бързо премини на 60. 


70. 


За броени секунди сте вече до плота. Порфирио спира с остър завой до 
него, така че той да остане между вас и яхтата. 

Под смаяните погледи на водолазите ти скачаш на понтона, с картечния 
пистолет в ръка. Нямате време за приказки и под дулото му, те бързо 
вдигат ръце. 

Касетката е там, голяма, колкото дамска тоалетна кутийка. Още е мокра и 
полепнала с водорасли. Грабваш я и скачаш на катера. „Корморан" отново 
извива пронизително с двигателите си и се втурва към най-близкия остров. 
Скоро той остава като щит между вас и яхтата. Носите се стремително към 
открито море и след няколко минути островите и „Оушън Лайтинг" се 
изгубват зад хоризонта. Едва тогава Порфирио изключва моторите и 
уморено пали цигара. Ти правиш същото. Гледате се и мълчите. 

- Е, шефе! Сега накъде? - пита накрая той. 

Мълчиш и обмисляш ситуацията. А тя е повече от сложна. Оказали сте се 
между две мафии - едната в Палм Бийч, другата в Насау. Напълно ти е 
ясно какво става с изпълнители и свидетели като вас. И тук и там ви очаква 
смърт. Накрая вземаш решение и запращаш фаса в морето. 

- Какво казват твоите светии, Порфирио? Грешно ли е да се открадне от 
крадеца? 

Метисът те зяпа известно време, а след това се ухилва широко. 

- То се знае, че не е, амиго! Даже е грешно да не го направиш! 

И двамата избухвате в буен смях и си стисвате ръцете. 

- Тогава да офейкваме по-бързо! Само че накъде? 

- Това остави на мене! - махва с ръка Порфирио и пали двигателите. - 
Имам свои хора, рибари на остров Света Магдалена. Те плават до 
Гватемала и Хондурас. Е, въртят и контрабанда, но от това да не ти пука! 
Само да се доберем дотам, а после ще видим. Ти само пази да не се 
намокри чековата ни книжка! 

Двамата поглеждате касетката и доволно се смеете. 

В това време „Корморан" ви отнася далече на север. Далеч от преживените 
ужаси, премеждия и опасности. Към един нов добър и необятен хоризонт. 
И така, драги читателю, твоето приключение също свърши! Ако си се 
добрал дотук, те поздравявам най-сърдечно! Пожелавам ти нови срещи с 
вълнуващите премеждия, рискове и пътешествия! 

Нека храбростта и честността винаги да те съпътстват! 

Нека винаги да озаряват вашите дела и начинания! 

И така, до нови срещи! 


7 


Тъмното метално чудовище вече виси зад кърмата, а грохотът му е 
оглушителен. Въздухът около тебе се тресе и вибрира от работата на 
витлата му, а въздушната струя те притиска към палубата. Двете дула под 
фюзелажа му изригват огън, прибавяйки трясъка си към воя на двигателя. 
Но Порфирио вече е извил рязко щурвала. „Корморан" се мята наляво, а 
край десният му борд избухват фонтани от куршуми. Моментално следва 
завой наляво и новият огнен откос изплющява в морето отдясно. Катерът 
лети с резки завои, а вертолетът се мята зад кърмата и стреля неспирно. 
Оглушен от тътена, ти си се свил на палубата и стискаш с изпотени ръце 
автомата. Бълващата огън „Кобра" е толкова близо до вас, че виждаш в 
кабината и лицата на пилота и стрелеца. Нагли и уверени, те се спускат 
още по-ниско. Между вас има не повече от двадесет метра. Опираш 
отчаяно гръб в надстройката и вдигаш „узи"-то. Палубата се тресе и мята 
под краката ти, накланяйки се в остри виражи. Целта бързо пробягва пред 
мушката на автомата. Но ти продължаваш да се целиш, затаил дъх, със 
сковани от напрежение ръце. Имаш само двадесет патрона и шансът ти е 
нулев. А чудовището продължава да бълва огън. 

Кой ще победи в този двубой на отчаяние и нерви. Давид или Голиат? 
Това ще разбереш, преминавайки на 83. 


72. 


Студ пронизва тялото ти. Това ти помага да дойдеш на себе си и бързо 
заработваш с крака. Цялата лява половина на тялото ти е натъртена и 
скована от болка. С последни усилия изплуваш на повърхността и жадно 
поемаш живителния въздух. Касетката е все още под бинта и това ти 
вдъхва известна надежда. Оглеждащ се бързо наоколо. Катерът и 
вертолетът са вече на хоризонта и оттам още долита приглушена канонада. 
Скоро всичко заглъхва в далечината. 

За ваш късмет номерът мина, но къде е Порфирио? Знаеш, че бермудецът е 
отличен плувец, както всички местни рибари и си учуден, че не го 
забелязваш на повърхността. Нещо се е случило! 

- Порфирио, амиго! - викаш го ти и се въртиш във водата. 

Но отговор няма и морето около теб е все така пусто. Тревога свива 
душата ти. Поемаш дълбоко въздух и се гмурваш отново. 

А сега премини на 84. 


73. 


Уви, разбираш грешката си много късно. Двамата сте омотани с въжета 
бързо и захвърлени върху вонящата палуба. Естествено, преди това най- 
внимателно сте претърсени и касетката бързо сменя притежателя. 

Шхуната бавно се обръща и поема към брега. Едва сега забелязваш 
антената на радиостанцията, ловко замаскирана към мачтата. Без 
съмнение, това са хората на Гонзалес. Контрабандисти - работещи за него. 
Явно хеликоптерът бе открил накрая, че „Корморан" е напуснат от 
екипажа си. Бандитите са се свързали с шефа на брега, а той пък по 
радиото, със хората в морето. Един Господ знае, колко такива корабчета 
обикалят в момента северните води на Бермуда и ви издирват! 

Въздъхваш дълбоко и опитваш въжетата. Моряшките възли са здрави и не 
ти оставят никакъв шанс. Отпускаш примирено глава на люлеещата се 
палуба. Е, изглежда, че този път така е отредила злата участ! 

Какво ще се случи след това, ще разбереш, преминавайки на 82. 


74. 


Нима това е краят! 

Не, разбира се! Ще се бориш със зъби и нокти! Със самото обръщане 
запращаш ножа. Контрабандистът тъкмо измъква от пояса си стар немски 
„Парабелум", но не му достига време. Острието с тъп звук се забива в 
корема му и потъва до дръжката. Вик на болка разцепва въздуха. След това 
от устата му шурва кръв и той се стоварва по очи. 

Край, разкрит си! Останалите двама хукват насам. Чуваш бързото шляпане 
на босите им крака по палубата. Секундите текат стремително. Правиш 
отчаяно кълбо през глава и се озоваваш до трупа. В момента, в който те 
изскачат иззад рубката, пистолетът е вече в ръката ти. Стреляш бързо, без 
да се целиш. Куршумите пронизват единия в главата, а другия в гърдите. 
Чува се звук от падане на две тела и след това настъпва тишина. Само 
вятърът свири в платното и по гребените на вълните. 

От напрежение и умора, краката ти се подкосяват и сядаш на мократа 
палуба. 

Поеми дъх и премини на 81. 


79. 


С вдигнат нос „Корморан" почти глисира по водата. Въпреки това 
летящата „Кобра", макар и по-бавно, но неумолимо го настига. Никой 
плавателен съд не може да избяга на боен хеликоптер и ти отлично знаеш 
това. „Розовите" планове мигновено отлитат и отстъпват място на 
отчаянието. При тази скорост горивото ви бързо ще се стопи и катерът ще 


се превърне в безпомощна мишена. „Хю Кобра" са въоръжени със 
скорострелни, двадесетмилиметрови „Вулкани", които за секунди ще ви 
унищожат. Да не говорим за управляемите реактивни снаряди „Спероу". 
Ако този има само една от тях на борда си, с вас е свършено! 

Летящото чудовище продължава да ви настига. След четири, пет минути 
ще бъде над „Корморан" и спокойно ще го разстреля. 

Отчаяно търсиш изход. Единият вариант е, веднага да скочите зад борда, 
изоставяйки катера за отвличаща мишена. При бясното си въртене витлата 
вдигат висока водна завеса зад кърмата. Можете да я използвате за 
прикритие и да го напуснете, без преследвачите да ви забележат. 

Ако избереш този вариант, премини ва 88. 

Другият вариант е, да приемете неравния двубой и да се осланяте само на 
невероятния шанс. Решиш ли се на това безумие, отиди на 71. 


76. 


Наоколо цари тишина и като че ли всичко е наред. Тук-таме долитат 
пиянски гласове и препирни. Глутници от гладни бездомни кучета се 
мотаят край складовете и се давят около някоя захвърлена вмирисана риба. 
Почти сте прекосили кея, когато дочувате паленето на автомобилен 
двигател. От паркинга на стотина метра от вас се отделя тъмен „Форд” и 
бързо ви приближава. Задното му стъкло е спуснато и оттам наднича 
дулото на автомат. 

- Лягай...! - крещиш ти и буташ Порфирио на земята, но вече е късно. 
Колата е до вас и пламъкът на изстрелите те заслепява. Мигновена, пареща 
болка прорязва гърдите и корема ти, а в главата ти избухва светкавица. 
След това всичко потъва в небитието. С ревящ двигател колата изчезва в 
нощта. Порфирио лежи до теб с надупчено тяло потънало в кръв. Очите му 
са широко отворени, а в тях е застинала изненада. 

Уви, драги читателю! Всяко отпускане и небрежност се заплащат скъпо. 
Особено в приключение като това! Ти направи каквото можа, но злата 
участ, все пак те изненада! 

Такъв е животът! Не се отчайвай! Може би в следващата игра ще имаш 
повече късмет и ще я доведеш до победен край! 

Да се надяваме! 


77. 


- Изплаши ме, мътните те взели! Какво се случи? 
Порфирио е още слаб и отпуснат, но бързо идва на себе си. Лежи по гръб 
върху водата и шумно поема въздух. 


- Нещо стана с гадния ми корем, амиго! Сякаш ме блъсна експрес, после не 
помня нищо! - рибарят замълча, после тихо се обади. 

- Благодаря ти, приятел! Без тебе, жив си бях пукнал! 

Но в този момент хич не ти е до благодарности. Занимават те други мисли. 
- Остави това, приятел! Я по-добре се огледай и кажи къде сме! 

Рибарят се оглежда внимателно, след това вдига ръка и проверява посоката 
на вятъра. 

- В момента течението ни носи към Пуерто Бело. 

- Какво е това, по дяволите? 

- Остров, амиго! Там са ловците на лангусти. На пет мили оттук. 

Отново стисваш зъби. Пет мили! Как го каза! Като че ли сте на разходка по 
булевардите на Насау. 

- Ще издържи ли дотам? 

- Ако вятърът не задуха обратно, да. С божията помощ по тъмно ще се 
добереме. Но ако мръсникът се обърне срещу нас, край! Никой не е 
изплувал срещу него, амиго! 

Млъквате и продължавате бавно да плувате по посока на вълните. Вече е 
пладне и слънцето яростно жули гърбовете ви, но спасение няма. 

Дай си кураж и продължи на 89. 


78. 


Отдалечавате се бавно от мястото на битката. Оказва се, че единият 
двигател е улучен от голямокалибрените куршуми и е излязъл завинаги от 
строя. Но това вече няма значение. Горивото и така е на привършване. 
Порфирио отново насочва катерът към Света Магдалена, впил тревожен 
поглед в стрелката на горивомера. Пъплите бавно между надигащите се 
вълни и усилващият се вой на вятъра. 

Когато слънцето изчезва на запад и се спуска първият мрак, далече пред 
вас на хоризонта, вече блещукат малки светлинки. 

- Ето я, Света Магдалена! - с уморен глас се обажда метисът, сочейки с 
ръка. 

В този миг двигателят изхърква продрано и млъква. Над морето настъпва 
гробна тишина. Край на горивото! Надеждата ти отстъпва отново място на 
отчаянието. 

Какво ще предприемеш? Мисли бързо и премини на 86. 


79. 


Очите ви се срещат и бандитът замръзва с отворена уста. Това е моментът, 
в който му забиваш кроше в челюстта. Той попада точно в брадата, и 
брадясалият попада назад, без да гъкне. Спъва се в едно навито въже и се 


премята през борда. Воят на вятъра и плющенето на платното заглушават 
всичко. Главата на нещастника бързо се изгубва между вълните. 

Бавно се прокрадваш към носа на шхуната, стиснал ножа за риба. Ония са 
вече трима и гласовете им долитат откъм десния борд. Вече си на бака и 
зърваш Порфирио. Лежи си все така вързан и сякаш примирен със съдбата 
си. Време е да му помогнеш и ти тръгваш приведен към него. 


- „Хей...!" - Викът изплющява като камшик зад гърба ти. Замръзваш на 
място. Премини на 74. 


80. 


До Света Магдалена ви остават, по думите на Порфирио, около два часа 
път. Бившият ти водач, а сега съдружник, е намалил до минимум 
оборотите на двигателя. Горивото е на привършване, а трябва да се 
доберете до острова преди мръкване. 

За щастие морето е тихо и спокойно. Лежиш отпуснат на задната палуба, а 
лекият бриз успокояващо гали лицето ти. Пушейки една от пурите на 
Порфирио, обмисляш различни варианти на бягството. Знаеш, че двете 
глутници са вече по петите ви и никак няма да е лесно да се отскубнете 
невредими. Но така или иначе, жребият е хвърлен. 


Гласиш се да отпиеш от бутилката с джин, когато до слуха ти долита 
далечен шум на двигател. Бързо се изправяш. Порфирио също е вперил 
поглед назад, откъдето долита шумът. А той все повече се усилва. Какво 
ли, по дяволите, е това? 

За да разбереш, премини на 85. 


81. 


- Страхотен си, амиго! Не бих искал да съм ти насреща! - възбудено 
бърбори Порфирио, докато оправяте платното и поемате нов курс. 

- Остав и това, приятел! - махваш с ръка ти. - По-добре помогни да 
изчистим палубата! 

Трите тела с плясък изчезват зад борда, а шхуната вече се носи към Света 
Магдалена. Трябва да бързате, докато мафиотите не са се усетили и 
предприели нов ход. 

Носите се бързо, гонени от вятъра и когато мракът захлупва морето, 
забелязвате на хоризонта светлини. Това е островът с пристанището. 

Не ти остава нищо друго, освен да преминеш на 90. 


82. 


Плувате вече половин час към Насау, когато изведнъж налита силен шквал 
откъм морето. Под напора му шхуната силно се накланя и загребва вода с 
левия борд. Под напора на вятъра платното започва заплашително да 
плющи, а неукрепеният гик се понася със скърцане над палубата... 

Ти политаш по силно наклонената палуба чак до кърмата и болезнено се 
удряш в лебедката на мрежата. Озовал си се върху куп рибарски 
принадлежности и ненадейно ръцете ти напипват остър дълъг предмет. 
Бързо установяваш, че това е закривен нож за рязане и кормене на рибата. 
Ето го, твоят шанс! 

В това време сред екипажа на шхуната цари суматоха. С викове и псувни, 
четиримата се спускат да оправят плющящото платно. Моментът е удобен, 
тъй като никой не ви обръща внимание. Бързо започваш да триеш въжето 
на китката си върху острието. 

А сега премини на 87. 


83. 


Издебваш момента и натискаш спусъка. Влагаш в това движение цялата си 
злоба и жажда за живот. Първите ти куршуми, явно не уцелват, но след 
това „Кобрата" се мята надясно и сама се натъква на огнения веер. 


Пред невярващия ти поглед, стъклото на кабината се пръсва на хиляди 
парченца, а главата на пилота рязко клюмва напред. Вертолетът забива нос 
и се понася към водата. След секунди се врязва в нея и веднага се разнася 
оглушителна експлозия. Резервоарите му избухват и огромно, огнено 
кълбо се издига към небето. Над мястото изригва висок гейзер, а след това 
морето се затваря и поглъща останките от разкривения обезобразен 
корпус. Само едно облаче от гъст черен дим показва мястото на 
трагедията, но и то скоро се стопява зад кърмата Ти направи 
невъзможното! Сам не вярваш, но го направи! Като насън усещаш, че 
„Корморан" забавя ход. Порфирио радостно стиска ръцете ти и ти помага 
да се изправиш. 

Отдъхни и премини на 78. 


84 


Едва при петото гмуркане, когато вече си дяволски изтощен и задъхан, 
откриваш тялото му. Приятелят ти виси неподвижно на четири-пет метра 
под повърхността и не издава никакви признаци на живот. Когато го 
измъкваш, лицето му е синьо като на удавник, а пулсът почти не се долавя. 
Положението е направо отчайващо. Сам в открито море, без никакъв 
плавателен съд, без вода и храна, разбит, зъзнещ и уморен. Отгоре на 
всичко и с удавник в ръцете си. В този момент ти се струва, че си сам 
самичък в цялата вселена и никога няма да видиш спасителна твърда земя. 
Преглъщаш буцата в гърлото си, стисваш зъби и се заемаш с Порфирио. 
Редуваш изкуственото дишане със здрави шамари, като поддържаш 
главата му над водата. След минута, въпреки студа, тялото ти е плувнало в 
пот. 

Но накрая усилията ти са възнаградени. Лицето на рибаря бавно 
порозовява, а пулсът му става по-отчетлив. Накрая той издава хъркащ 
приглушен стон и отваря очи. След това започва да повръща погълнатата 
вода. 

Отдъхваш си и ти става по-леко. Вече не си сам. От радост му удряш един 
последен шамар и Порфирио се раздвижва. 

Премини на 77. 


85. 


След борени минути забелязваш една черна точка, летяща ниско над 
морето. Тя се носи точно над килватера ви и бързо ви настига. Грабваш 
трескаво бинокъла и настройваш окулярите. Когато целта попада в кръга 
на обективите, сърцето ти замира. Хеликоптер! Тъмно > оцветен, 
американски „Хю Кобра", догонва „Корморан", хищно навел нос. 


Няма съмнение кой е по петите ви. Явно местната мафия няма да се откаже 
лесно и ще вземе всички мерки да ви настигне. Всъщност вече ги е взела! 

- Порфирио! - крещиш ти към мостика. - Надувай двигателите, колкото 
можеш! Настигат ни! 

Рибарят сам е отгатнал опасността и не чака повече. Двигателите изревават 
яростно и катерът се втурва напред. Започва бясна гонитба. 

Премини на 75. 


86 


Гледате се отчаяно и мълчите. Но изведнъж лицето на Порфирио се 
оживява, а в очите му пламват хитри светлинки: 

- Не се отчайвай, амиго! Ще доплаваме! 

- Как? С гребане ли? - питаш сломено ти. 

- Как ли) С вятъра, шефе. Помогни ми да измъкна брезентовото 
покривало! 

Едва сега умореното ти съзнание схваща плана му. Разбира се, по 
дяволите! Ще го закрепите като платно на ниската мачта. Е, не е кой знае 
какво, но е по-добре от нищо. 

След половинчасово потене и пъшкане „Корморан" бавно поема с 
импровизираното платно. Вече е полунощ, когато навлизате в малкото 
тихо пристанище на Света Магдалена. Изглежда, че това е краят на мъките 
ви. 

Под учудените погледи на няколко местни рибари се закотвяте на най- 
крайния пирс. Бързо слизате на брега. Касетката лежи под ризата ти и ти 
вдъхва кураж. За миг спирате и хвърляте прощален поглед на катера. 
Добрият стар „Корморан" леко се поклаща върху тъмната вода и сякаш ви 
маха за сбогом. Преживяхте много неща на борда му и ви е мъчно, че се 
разделяте. Но времето лети и опасността все още дебне! 

Обръщате се и бързо поемате по нощния кей. Сега всичко зависи от 
Порфирио и неговите хора. 

Премини на 76. 


87. 


Работиш трескаво и скоро ръцете ти са свободни. Надеждата ти придава 
сили и с два-три удара прерязваш и въжето на краката си. След това бързо 
възстановяваш кръвообращението, разтривайки крайниците си. Малката 
рубка те скрива от погледите на контрабандистите, които все още се суетят 
около платното. 


Най-после то е укрепено и корабчето чувствително усилва ход. Бързо се 
изправяш, прикрит зад настройката. Порфирио е някъде отпред, на бака и в 
момента не го виждаш. 

И тогава до теб ненадейно изниква брадясалата физиономия на един от 
четиримата. 

Не губи време и премини на 79. 


88. 


Надвиквайки воя на двигателите, крещиш в ухото на Порфирио плана си. 
Той кимва, че е разбрал и бързо завързва с колана си руля в право 
положение. Вертолетът е вече на петстотин метра от вас и всяка секунда е 
фатална. Един до друг бързо прекрачвате парапета на десния борд. 
Касетката с диамантите е привързана към кръста ти с широк еластичен 
бинт, за да не я изтървеш във водата. 

Катерът се носи с тридесет възела в час и гребените на вълните шеметно 
отлитат назад. За миг те сковава страх, но бързо се съвземаш и стягаш 
мускули. Поемаш дълбоко въздух и даваш знак. Двамата политате зад 
борда. Ударът във водата е страхотен и оглушителен. За секунди пред 
очите ти притъмнява и тялото ти бавно започва да потъва. 

Премини на 72. 


89. 


Плувате вече два часа. Тялото ти е напълно изтръпнало, а Хоризонтът е все 
така пуст. Изпаднал си в унес, когато до слуха ти долита слабо пърпорене 
на двигател. Оглеждаш се бързо и виждаш на половин миля зад вас една 
мачта. Тя бавно се приближава и скоро различаваш малка рибарска шхуна. 
В момента е в пълен щил и дрипавото й платно виси отпуснато. Тя пъпли 
едва тласкана от стар немощен дизел. Пред очите ти просветва. Спасени 
сте, само да не ви отминат! 

Размахваш ръце и напъваш пресъхналото си гърло. Гласът ти е слаб и 
немощен, но за щастие те плават право към вас. 

- Мръсни лангустаджии! Мършоядци! - изплюва се презрително 
Порфирио, но също размахва ръце. 

Явно ви забелязват и след двадесет минути сте вече до борда й. По 
мръсната дървена палуба се щурат четирима брадясали тъмнокожи рибари. 
Бордовете са ниски, затова направо ви подават ръце. С последни усилия се 
вкопчваш в тях и бързо си измъкнат от водата. Пльосваш се по гръб, 
изнемощял върху някакви мрежи и дишаш като риба на сухо. 


Порфирио е в същото окаяно състояние. Четиримата стоят около вас, 
оглеждат ви и нещо си шепнат на испански. С мъка се надигаш и сядаш на 
палубата. 

"Вода...!" шепнеш ти и протягаш ръка. Но вместо това получаваш дулото 
на пистолет, опряно в челото ти! 

Премини на 73. 


90. 


Около полунощ приставате до стар дървен кей, със скърцащи греди. 
Нощта е гореща и пристанището гъмжи от народ. За щастие никой не 
обръща внимание на шхуната. 

Скъпоценната касетка е отново у теб, прикрита под ризата. Бързо слизате 
на сушата и Порфирио те повежда край редицата от малки и големи 
риболовни шхуни, ботове и сейнери. Лутате се дълго, но накрая той 
открива кораба. След още един час преговори и препирни между твоя 
човек и капитана вече сте на борда. 

Когато зората окъпва морската шир, вече се носите на запад, към 
избавлението и новия живот. Морето пред вас е безбрежно и то ще ви 
закриля. Ще ви пренесе на плещите си до нови, непознати земи. А, може 
бии до нови приключения! Един Господ знае! 


И така, драги читателю, твоето приключение също 
свърши! 

Ако си се добрал дотук, те поздравявам най-сърдечно! 
Пожелавам ти нови срещи с вълнуващите премеждия и 
рискове, опасности и пътешествия! 

Нека храбростта и честността винаги да те 
напътстват в твоите дела и начинания 
И така, до нови срещи! 


РЕЧНИК НА МОРСКИТЕ ТЕРМИНИ 


АКВАЛАНГ - кислороден апарат за дишане под вода 
АКВАТОРИЯ - цялата водна площ. ограничена в рамките на пристанище, залив 
и др. 
БАК - предната част на кораб 
БИЗАН МАЧТА - задна мачта 
БОТ - бързоходен риболовен катер 
ВЪЗЕЛ - мерна единица за определяне на скоростта на плавателни съдове 
ГАЛС - положение на плавателен съд спрямо вятъра 
ГЛИСИРАНЕ - плъзгане по водата 
ГРОТ МАЧТА - средна мачта 
ЕХОЛОТ - радиомеханичен уред за измерване на дълбочини. с помощта на 
звукови, акустични сигнали. 
ИЛЮМИНАТОР, ФИЛИСТРИНА - малко кръгло прозорче на кораб или 
катер 
КАТЕР - малък, бързоходен кораб 
КАЮТА - корабно помещение 
КЪРМА - задната част на кораб, лодка и др. 
МАГНИТОМЕТЪР - електромагнитен, корабен уред за откриване на подводни 
обекти 
МУРЕНА - хищна змиорка 
РИФ - подводни скали, опасни за корабоплаването 
РУА - кормило за управление на плавателни съдове 
СТОЯНКА - място за закотвяне на катери и ветроходни съдове в пристанище 
ТЕНТ - лек, брезентов навес над палубата против дъжд, вятър и др. 
ТРАП - малко, дървено мостче за качване и слизане от корад. катер и др. 
ФАРВАТЕР - строго определено, безопасно трасе за движение на кораби 
ФОК МАЧТА - предна мачта 
ФОРЩЕВЕН - нос ,вълнорез 
ХЮ КОБРА - американски боен хеликоптер 
ШПИА - устройство за вдигане и спускане на котвата 


Драги читателю! 


Обръщам се Към 
теб, ти, Който ще 
се Впуснеш В гпова 
ВълнуВащо приКлю- 
чение. МаКар и мис- 
лено, на теб ти 
предстоят безброй 
опасни и неочакВани 
ходове, “със също 
тъй неочакВан Край. 
Потопиш ли се Веа- 


д нъж В играта, ще 


приемеш облика и 
преживяванията на 
главния герой. Кръв- 
та ти- ще пулсира 
по-буйно ВъВ Вени- 
пе и дъхът ти ще 
замира. 

Ще усетиш плени- 
плелния и романти- 
чен полъх на риска и 
триумфа, на загуба- 
та, страха и дорч на 
смъртта. Всяка 
преодоляна опас- 
ност ще ти носи 
облекчение и още 
по-голям стремеж 
са доведеш борбата 
до победен Край. 

Нека победят си- 
лата, Куража и же- 
лязната Воля! 


УСПЕХ! 


